ĐURIĆ O IZBORIMA NA KIM: Složno do svih 10 mandata za Srbiju, izbori 6. oktobra su suštinski važni\npozvao sve građane da iskoriste svoje pravo\n15.09.2019. 11:38h 15.09.2019. 11:38h\nUkoliko bi svih 10 mandata osvojila Srpska lista, koja je državni projekat Srbije kako bi se objedinili svi srpski politički predstavnici da bi "monolitno" nastupali pred Albancima i međunarodnom zajednicom - to znači da ni formiranje buduće pokrajinske vlade u Prištini ne bi bilo moguće "bez da se Srbi pitaju", naglasio je Đurić.\n- To je direktan instrument našeg uticaja, kao naroda i države na KiM. Strašno je da se, u šumi svakodnevnih događaja, zaboravi koliko je važno da iskoristimo pravo i obavezu da glasamo na ovim izborima - rekao je Đurić.\nOn je napomenuo da možda nismo ni svesni značaja izbora, jer Albanci i deo međunarodne zajednice žele da umanje uticaj Srbije na Kosovu i Metohiji, pa im odgovara da što manje Srba izađe na izbore.\nKako kaže, što manje Srba izađe, manje će glasova biti potrebno da bi oni progurali dvoje - troje "svojih" srpskih poslanika, ljude poput Nenada Rašića ili Rade Trajković, koji kažu da podržavaju nezavisno Kosovo.\n- Aljbin Kurti je rekao da su za njega prihvatljivi Rašić i Trajković, jer, kako sam kaže, podržavaju Republiku Kosovo. Mislim da je našim ljudima, kada čuju Kurtija, sve im je jasno - rekao je Đurić.\nOsvrnuo se i na kritike upućene Kseniji Božović, zbog izlaska GI SDP pokojnog Olivera Ivanovića na listi SL, ističući da je sada više nego bilo šta značajno jedinstvo Srba, bez obzira na političke razlike, "simpatije i antipatije", jer je jedinstvo imperativ opstanka Srba.\n- Zato je važno što se SPD Olivera Ivanovića pridružila Srpskoj listi, jer to daje dodatnu snagu i legitimitet srpskim naporima da ostanu i opstanu na KiM i dodatnu snagu pred Albancima i međunarodnom zajednicom - rekao je Đurić.\nGovoreći o izjavi Envera Hodžaja da bi još 10 zemalja moglo da povuče priznanje kosovske nezavisnosti, i o navodima da Priština odustaje od apliciranja za Interpol, Đurić je rekao da je predsednik Aleksandara Vučić i ceo tim, uspeo da preokrene ono što je do pre nekoliko godin bila "zakucana" pozicija po pitanju Kosova.\n- Činjenica da imamo 15 povlačenja nezavisnosti KiM, da i sami Albanci kažu da nema svrhe da apliciraju za Unesko i Interpol nije slučajnost, već je rezultat dugostrajnog, višegodišnjeg rada u kome je Srbija čuvala svoj odnos sa zapadnim državama, i čuvala saradnju i prijateljstvo sa Rusijom, Kinom i drugim prijateljima i partnerima - rekao je Đurić.\nPRIŠTINA ODUSTALA OD ZAHTEVA ZA ČLANSTVO U INTERPOLU? Beriša: Sada nije pravo vreme da se žuri sa prijavama za međunarodne institucije!\nUz podsećanje na reči češkog predsednika Miloša Zemana o KiM, Đurić je rekao da je za Srbiju važno što ima veliko poštovanje od strane mnogih svetskih lidera.\n- Ne računajte da ovo može da se reši bez zadovoljena interesa Srbije. A, za to su, jedan mali, ali značajan korak i izbori 6. oktobra gde Srbi treba da zauzmu 10 od 10 mandata i utiču na formiranje vlade u Prištini - rekao je Đurić.\n- Važno je da u Novom Brdu imamo i nove kuće i farmu goveda, u Gračanici novu sušaru, nove kliničke centre, Dom učenika u Lešku, da nastavima banjski kompleks u Banjskoj. Sprovodi se 149 projekata, a do kraja godine biće ih 347. To nije rađeno u poslednje decenije. Srbija pomaže i pomagaće više nego ikada, jer je u političkom i ekonomskom smislu neuporedivo jača - zaključio je Đurić.\nSIMIĆ: CIK još bez odgovora na zahtev Srpske liste da se ukine odluka o zabrani glasanja sa srpskim dokumentima\n21 LISTA UČESTVUJE NA IZBORIMA NA KOSOVU I METOHIJI: Ukupno 685 kanidata za poslanike\nVUČIĆ O PREDSTOJEĆIM IZBORIMA NA KIM: Stranci pokušali da potplate protivnike SL za kandidaturu! Neki od njih se prikazuju kao veliki prijatelji Srbije\nizboriKosovo i MetohijaMarko Đurić


Inicijativa za povlačenje predloga uredbe za ograničenje istraživanja u oblasti odbrane - Udruzenja.info\nPosted at h in Povezane slobode, Praksa, Praksa, Praksa, Prava i Slobode, Sloboda izražavanja, Slobode udruživanja, Slobodni rad, Slobodno udruživanje\tby\tAdmin\nNacionalni konvent o EU i potpisani predstavnici i predstavnice naučne zajednice i građanskog društva pozivaju Ministarstvo odbrane Republike Srbije da povuče iz procedure usvajanja Predlog Uredbe o oblastima naučnih i drugih istraživanja značajnih za odbranu zemlje i o postupku i uslovima za izdavanje odobrenja za vršenje tih istraživanja zajedno sa stranim licima ili za potrebe stranih lica (u prilogu ovog saopštenja). Ova Uredba krši Ustav, onemogućava gotovo sva istraživanja u Srbiji, znatno otežava rad privrednim subjektima, ugrožava demokratsku kontrolu sektora bezbednosti, kao i međunarodnu naučnu i istraživačku saradnju.\nPredložena Uredba onemogućava slobodu i autonomiju istraživanja potrebnih za praćenje napretka pristupnih pregovora, za koje ogranizacije okupljene u Nacionalni konvent o EU imaju mandat na osnovu procedura Vlade Srbije o pregovorima. Kritičko preispitivanje dostignuća reformi u navedenim oblastima je preduslov da se dalje reforme planiraju na osnovu dokaza koje bi prikupili nezavisni akteri poput NKEU i drugi akteri zainteresovani za unapređenje reformi po meri građana. Takođe, predlog uredbe ugrožava nezavisne studije i istraživanja bezbednosti koje su preduslov za demokratsku kontrolu institucija bezbednosti.\nPredloženi tekst Uredbe, pored toga što nije u skladu sa pravnim poretkom Srbije, suprotan je strateškom opredeljenju za pristupanje EU i učestvovanje u unapređenju međunarodne bezbednosti u saradnji sa drugim legitimnim akterima politike odbrane, kao što su naučna zajednica, građansko društvo i drugi državni organi iz zemlje i inostranstva.\nNacionalni konvent o EU poziva fakultete, institute, privredne subjekte i privredna udruženja, medije, kao i udruženja građana da podrže ovu inicijativu. Ako želite da sa nama koordinirate aktivnosti na unapređenju ove važne oblasti naučnog i istraživačkog rada, molimo da se obratite na adresu: eukonvent@emins.org ili na telefon: 011 3640 174.\nŠta je sporno u predlogu stare/nove Uredbe?\nPrvi problem je preširoka definicija istraživanja i podataka od značaja za odbranu, ostavljajući prostor da se gotovo svako istraživanje definiše kao značajno za odbranu. Tako ove oblasti obuhvataju (član 2, stav 2, tačke 1-8):\nsve vrsta istraživanja u oblasti odbrane,\nnauku o zemlji i okolnom prostoru,\nvodoprivredu, elektroprivredu i energetiku,\nprostorno planiranje i urbanizam,\nsaobraćaj i elektronske komunikacije,\nprimenu nuklearne energije,\ndruštvene nauke – uključujući ispitivanje javnog mnjenja o pitanjima društveno-političkog i ekonomskog sistema; istraživanja ekonomsko-socijalnih problema; društveno-ekonomskog položaja raznih struktura stanovništva; međunarodnih odnosa; položaja verskih zajednica i odnosa države i crkve; istraživanja etničkih, socijalnih, političkih i kriminoloških problema pojedinih struktura stanovništva i regiona Srbije.\nOva lista oblasti istraživanja potiče iz uredbe istog naziva iz doba Miloševićeve vlasti i međunarodne izolacije (1994. godine) i daleko prevazilazi legitimna ograničenja istraživanja predviđena zakonima u drugim demokratskim zemljama. Opravdana ograničenja istraživanja u oblasti odbrane u demokratskim zemljama vezana su za neophodnost traženja dozvole samo za istraživanja u blizini lokacija važnih za odbranu zemlje (npr. vojnih objekata i kritične infrastrukture). Ova restrikcija važi kako za istraživanja finansirana iz domaćih, tako i stranih izvora, što nije adekvatno rešeno predloženom Uredbom.\nPored ovoga, bezbednosne institucije Srbije već imaju pravo da na osnovu važećeg Zakona o tajnosti podataka (Sl.glasnik RS, br.104/2009) ograniče pristup objektima, ljudima i podacima čije bi odavanje moglo da ugrozi nacionalnu bezbednost. Stoga, nije jasno zašto je potrebno ograničiti slobodu istraživanja zasnovanih na javno dostupnim podacima i ispitivanjima stavova građana, niti kako bi ovakva istraživanja ugrozila odbranu zemlje. Postojeći pravni okvir neophodno je unaprediti usvajanjem zakona o zaštiti kritične infrastrukture, kojim bi bilo definisano koji su to objekti i sistemi važni za bezbednost zemlje i kako ih štititi. Ovo je ujedno i obaveza po Akcionom planu za Poglavlje 24 (Pravda, sloboda i bezbednost).\nTreće, predložena Uredba potčinjava druge državne organe i pravna lica Ministarstvu odbrane ostavljajući mu za pravo da proceni opravdanost i svrsishodnost istraživanja u oblastima za koje nije primarno zaduženo i nema ekspertizu (kao što su urbanizam, vodoprivreda, saobraćaj, energetika, poljoprivreda itd.). Stoga ne čudi negativan stav od drugih ministarstva i državnih organa čiji predlozi do sada nisu usvojeni u tekstu Uredbe. Najvažnije, na ovaj način se postavljaju nepotrebne restrikcije nezavisnim studijama bezbednosti i odbrane koje su preduslov demokratske kontrole sektora bezbednosti, uključujući i sektor odbrane.\nKoje bi bile posledice usvajanja i primene Uredbe?\nDoslednom primenom ove odredbe ugrozio bi se čitav niz Ustavom zajemčenih prava:\nSloboda naučnog i umetničkog stvaranja (čl.73)\nAutonomija univerziteta (čl.72)\nSloboda mišljenja i izražavanja (čl.46)\nPravo na obaveštenost (čl.51)\nSloboda udruživanja (čl.55)\nSloboda preduzetništva (čl.83)\nSlobodan i jednak položaj na tržištu (čl.84)\nUredba je i u suprotnosti sa ustavnim standardom propisanim u članu 20. koji garantuje da se dostignuti nivo ljudskih prava ne može smanjivati.\nOsim povrede prava, od ogromnog značaja je i to što bi primena ove Uredbe onemogućila, ili u najboljem slučaju znatno otežala, međunarodnu naučnu i istraživačku saradnju fakulteta, instituta, državnih institucija i udruženja građana iz Srbije, koja se finansira iz stranih fondova. Na primer, Uredba predviđa obavezu dostavljanja Ministarstvu odbrane anketnih upitnika za istraživanja javnog mnenja u fazi pripreme istraživanja za koje će potencijalno postojati finansijska podrška iz inostranstva, npr. kroz akademske programe istraživanja EU – „Horizont 2020“. Ovo nije u skladu sa prinicipima iz poglavlja 25 – Nauka i istraživanje, čiji su glavni ciljevi stvaranje jedinstvenog evropskog istraživačkog prostora u kome se istraživači, naučna i tehnološka saznanja slobodno kreću, te uključivanje naučnika iz Srbije u međunarodne projekte.\nUmesto blanko ograničenja, država treba da osmisli načine da unapredi domaće izvore finansiranja istraživanja kako kroz povećanje budžeta za nauku, tako i kroz transparentne konkurse za sredstava na raspolaganju institucijama bezbednosti, a namenjenih organizacijama civilnog društva iz budžetske linije 481. Pored toga, definisanje prioritetnih oblasti za unapređenje bezbednosti i odbrane zemlje može biti urađeno samo ako postoje kvalitetna, pravovremena i istraživanja vođena principima struke, uz učešće najšireg spektra aktera iz akademske zajednice, građanskog društva i privrede.


Od hip hop izvođača do najvećeg hip hop izdavača na Balkanu: Bassivity : Nova Iskra : Nova Iskra\nOd hip hop izvođača do najvećeg hip hop izdavača na Balkanu: Bassivity\nO trendovima u muzici u digitalnom dobu saznaćemo od ekipe iz izdavačke kuće Bassivity Digital, koji se specijalizovao za hip hop muziku.\nKako izgleda rad u studiju, na koji način se identifikuje ukus publike, kako se prepoznaju i prave hitovi, biće samo neka od pitanja za članove Bassivity Digital studija u okviru trećeg gostovanja u sklopu programa DIY Creative BLKN.\nKroz interaktivne susrete i razgovore sa gostima, predstavnicima iz domena kreativnih biznisa, publika će dobiti odgovore na neka od pitanja u vezi sa realnim izazovima sa kojima se susreću kreativci kada stvaraju svoje studije, dizajniraju sveže brendove i proizvode ili osvajaju nova tržišta.\nAudio produkcija / izdavačka kuća\nPrva izdavačka kuća (produkcija) specijalizovana za hip hop muziku, osnovana 2002. godine, trenutno je najveća urban music platforma na Balkanu.\nOvaj studio pruža kompletan artist servis (A&R, artist development, produkcija, video produkcija, marketing, booking, event menadžment, publishing). Trenutno zastupa preko deset izvođača i ima producenata potpisanih na label.\nBassivity Digital ima preko 50 izdatih albuma


SAD JE SVE JASNO: Ovo je Putinov tajni plan koji će zauvek promeniti Siriju! | Vestinet.rs\nPočetna POGLEDI\tSAD JE SVE JASNO: Ovo je Putinov tajni plan koji će zauvek promeniti Siriju!\nDogađaji u Siriji su se nedavno jasno preokrenuli na gore, i postoji sve veći broj dokaza da je ruska vojska u Siriji na meti sistematske kampanje “uznemirujućih napada” analizira The Saker.\nPrvo, došlo je do (relativno uspešnog) napada dronom i minobacačem na rusku vazduhoplovnu bazu u Hmeimimu. Zatim je došlo do obaranja ruskog Su-25 nad gradom Masran u provinciji Idlib. Sada čujemo o ruskim žrtvama u američkom napadu na sirijsku kolonu (zajedno sa preteranim tvrdnjama o “stotinama“ ubijenih Rusa).\nU prvom slučaju su ruski zvaničnici otvoreno izrazili svoju snažnu sumnju da je napad bio, ako nije planiran i sproveden od strane SAD, onda je barem koordiniran sa američkim snagama u blizini. U slušaju obaranja Su-25 nije bilo otvorenih optužbi, ali su mnogi stručnjaci izjavili da visina na kojoj je Su-25 oboren snažno ukazuje na prilično moderan MANPAD tipa koji se obično ne viđa u Siriji (ne tako suptilan nagoveštaj da su to bili američki Stinger-i koji su poslati Kurdima od strane SAD).\nŠto se tiče najnovijeg napada na sirijsku kolonu, ono o čemu se raspravlja nije to ko ga je počinio, već koji tip ruskog osoblja je bio uključen, ruska vojska ili privatni izvođači (ovi drugi su mnogo verovatnije objašnjenje s obzirom da sirijska kolona nije imala zaštitu iz vazduha).\nRazmatrajući ih odvojeno, ni jedan od ovih incidenata ne znači mnogo, ali gledajući ih zajedno, oni mogu ukazivati na novu američku strategiju u Siriji- da kazne Ruse koliko god je to moguće, bez otvorenog američkog napada na ruske snage.\nOva hipoteza se čini uverljivom iz sledećih razloga:\nPrvo, SAD i Izrael se još uvek oporavljaju od poraza u Siriji. Asad je još uvek na vlasti, “Daeš” je manje-više poražen, Rusi su bili uspešni ne samo u svojim vojnim operacijama protiv “Daeša”, već i u svojoj kampanji da dovedu što više “dobrih terorista“ za pregovarački sto.\nSa završetkom uspešne konferencije o Siriji u Rusiji, i generalnim sporazumom svih stranaka da počnu da rade na novom ustavu, postojala je stvarna opasnost da nastupi mir, a to je nešto čemu se određene strane odlučno protive.\nDrugo, i Tramp i Netanjahu su obećali da će doneti mnogo “pobeda“ kako bi dokazali koliko su muževni i snažni (u poređenju sa šonjama koje su im prethodile). Početak otvorenog rata protiv Rusije bi definitivno bio “dokaz muškosti“, ali i previše opasan. Ubijanje Rusa “na marginama“, da tako kažemo, uz poricanje, ili, alternativno, ubijanje ruskih privatnih izvođača je mnogo bezbednija, a time i daleko privlačnija opcija.\nTreće, u Rusiji slede predsednički izbori, a Amerikanci se još uvek očajnički drže svog razmišljanja da ako Putinu stvore probleme (sankcije ili vreće za tela iz Sirije), oni mogu nekako negativno uticati na njegovu popularnost u Rusiji (u stvarnosti oni postižu suprotan efekat).\nNa kraju, pošto su SAD već odavno izgubili sposobnost da zaista išta urade, njihovo logičko razmišljanje je da nikome drugom ne dozvole da budu uspešni. To je glavna svrha kompletnog američkog raspoređivanja u severnoj Siriji- da stvore probleme Turskoj, Iranu, Siriji i, naravno, Rusiji.\nPoenta je sledeća: pošto su Amerikanci izjavili da će (ilegalno) ostati u Siriji sve dok se situacija ne “stabilizuje“, oni sada moraju da ulože sve svoje napore u to da destabilizuju Siriju. Da, postoji neka vrsta perverzne logike u svemu tome…\nZa Rusiju bi se sve te loše vesti mogle sumirati na sledeći način- iako je Rusija porazila “Daeš” u Siriji, ona je još uvek daleko od toga da porazi SAD na Bliskom istoku. Međutim, dobra vest je to da Rusija ima opcije da se bavi ovom situacijom.\nPrvi korak: Ohrabrivanje Turaka\nPostoji kontra-intuitivno, ali na mnogo načina idealno rešenje za Ruse da se suprotstave američkoj invaziji na Siriju- uključiti Turke. Kako?\nNe direktnim napadanjem američkih snaga, već napadanjem kurdskih milicija iza koji se Amerikanci trenutno “kriju“ (barem politički). Razmislite o tome, iako se SAD (ili Izrael) neće premišljati pre nego što napadnu sirijske ili iranske snage, konkretan napad na turske snage bi nosio ogroman politički rizik: nakon pokušaja državnog udara, uz podršku SAD, protiv Erdogana i, samo da bi dodali so na ranu, američke podrške za stvaranje “mini Kurdistana“ i u Iraku i u Siriji, američko-turski odnosi su na najnižem nivou ikada, i ne bi bilo potrebno mnogo da Turci budu gurnuti sa ivice, sa potencijalno kataklizmičnim posledicama za SAD, EU, NATO, CENTCOM, Izrael i sve interese AngloCionista u regionu.\nZaista, ne može se preuveličati strateški značaj Turske za Evropu, Mediteran i Bliski istok, a Amerikanci to znaju. Iz ovoga proističe veoma realna, iako ne bas dobro shvaćena, posledica- turske oružane snage u Siriji u suštini uživaju ono što bismo mogli nazvati “političkim imunitetom“ od bilo kojih američkih napada, odnosno da (gotovo) bez obzira na to šta Turci rade, SAD (gotovo) nikada neće razmatrati otvorenu upotrebu sile protiv njih, jednostavno zato što bi posledica, recimo, napada USAF-a na tursku vojnu kolonu bila previše ozbiljna.\nZapravo, verujemo da su američko-turski odnosi toliko loši i toliko jednostrani, da se turski napad na kolonu ili položaj Kurda (ili “dobrih terorista“) sa ugrađenim američkim specijalnim snagama, čini daleko verovatnijim od američkog napada na tursku vojnu kolonu.\nŠta bi SAD uradile/mogle da urade? Sličnu odmazdu? Nikako! Ne samo da je ideja o tome da SAD napadne državu članicu NATO-a prilično nezamisliva, nego bi nakon toga najverovatnije usledio turski zahtev da se SAD/NATO potpuno povuku sa teritorije Turske i njenog vazdušnog prostora.\nU teoriji, SAD bi mogle zatražiti od Izrealaca da obave prljavi posao za njih, ali Izraelci neće imati mnogo interesa da započinju rat sa Turskom oko onoga što je američki problem u “mini- Kurdistanu“.\nAko bi Turci napali američke vojnike, došlo bi do protesta i naleta “konsultacija“ i drugih simboličnih akcija, ali pored svega toga, SAD bi pretrpele gubitke i ne bi učinile ništa u vezi sa tim. Što se tiče Erdogana, njegova popularnost kod kuće bi se samo povećala. Ono što sve to znači, jednostavno rečeno, jeste da ako postoji jedan akter koji može ozbiljno poremetiti operacije SAD-a u Siriji, ili čak prisiliti SAD da se povuku, to je Turska.\nTa vrsta spsosobnosti takođe daje Turskoj mnogo pregovaračke moći sa Rusijom i Iranom, što Erdogan sigurno pažljivo koristi u svoju korist. Do sada je Erdogan samo pretio da će isporučiti “osmanlijski šamar“ Sjedinjenim Državama, a državni sekretar Tilerson putuje u Ankaru da pokuša da izbegne katastrofu, ali turski slučaj da SAD izaberu ili tursku ili kurdsku stranu u sukobu, vrlo obzbiljno ograničava šanse za bilo kakav pravi proboj (izralski lobi je 100% iza Kurda).\nNikada ne treba reći nikada, ali tvrdimo da bi ovom trenutku trebalo da se desi čudo da bi se zaista spasio odnos SAD i Turske. Rusija može pokušati da iskoristi ovu dinamiku.\nGlavna slabost celokupnog ovog koncepta je, naravno, to da su SAD i dalje dovoljno snažne, uključujući i unutar Turske, i da bi bilo opasno za Erdogana da pokuša otvoreno da im suprotstavi i da im prkosi. Do sada je Erdogan postupao smelo, i otvoreno je prkosio SAD, ali on takođe shvata koji su rizici ako ode predaleko, a za njega čak i u razmatranju da preduzme takve rizike mora biti izgleda za veliku korist za njega.\nOvde Rusi imaju dve osnovne opcije: ili da obećaju Turcima nešto vrlo korisno ili da nekako dodatno oštete trenutne odnose između SAD i Turske. Ruskim naporima da oštete odnose SAD-a i Turske u velikoj meri pomaže američka podrška Izraelu, Kurdima i Gulenistima.\nDrugi očigledan rizik je da se svaka operacija protiv Kurda može pretvoriti u još jednu podelu Sirije, ovog puta od strane Sirije. Međutim, realnost je da Turci ne mogu zauvek ostati u Siriji, pogotovo ne ako se Rusija i Iran tome suprotstavljaju. Takođe postoji i pitanje međunarodnog prava koje je Americi mnogo lakše da ignoriše nego Turcima.\nIz svih ovih razloga, korišenje Turaka da izvrše pritisak na SAD ima svoja ograničenja. Ipak, ako Turci nastave da insistiraju na tome da SAD prestanu da podržavaju Kurde, ili ako nastave da vrše vojni pritisak na kurdsku miliciju, onda čitav američki koncept “mini-Kurdistana“ propada, a uz to i kompletan plan za podelu Sirije.\nDo sada su se Iračani na brzinu pozabavili “mini Kurdistanom“ sponzorisanim od strane SAD u Iraku, a Turci sada preduzimaju neophodne korake da se pozabave sa “mini Kurdistanom“ sponzorisanim od strane SAD u Siriji, u kom trenutku će “njihov“ problem biti rešen. Turci nisu zainteresovani da pomognu Asadu, ili u vezi sa tim Putinu, i nije ih briga šta se dešava sa Sirijom sve dok je “njihov“ kurski problem pod kontrolom.\nTo znači da Sirijci, Rusi i Iranci ne treba da polažu mnogo nade u to da se Turci okrenu protiv SAD, naravno, osim ukoliko se ne stvore prave okolnosti. Samo će budućnost reći da li će Rusi i Iranci moći da pomognu stvaranju takvih okolnosti.\nDrugi korak: Zasićenje Sirije sa mobilnim savremenim odbrambenim sistemima kratkog i srednjeg dometa\nTrenutno niko ne zna kakve sisteme vazdušne odbrane su Rusi isporučivali Sirijcima u proteklih nekoliko godina, ali je to očigledno pravi put za Ruse- isporučivanje što većeg broja savremenih i modernih mobilnih sistema vazdušne odbrane Sirijcima. Iako bi ovo bilo skupo, najbolje rešenje bi bilo isporučiti što više Pancir-S1 mobilnih sistema i 9K333 Verba MANPAD-a Sirijcima i Irancima.\nKombinacija ova dva sistema bi u velikoj meri zakomplikovala bilo kakvu vazdušnu operaciju Amerikanaca i Izraelaca, posebno zato što ne bi bilo praktičnog načina da se pouzdano predvidi lokacija sa koje bi oni mogli delovati. A pošto SAD i Izrael deluju na sirijskom nebu totalno kršeći međunarodno pravo, dok bi sirijske oružane snage štitile svoj suvereni vazdušni prostor, takva isporuka sistema vazdušne odbrane Siriji od strane Rusije bi bila besprekorno legalna.\nZa SAD bi bilo apsolutno nemoguće da znaju ko je zapravo pucao na njih, jer su ovi oružani sistemi mobilni i lako ih je prikriti. Baš kao i u Koreji, Vijetnamu i Libanu, ruske ekipe bi čak mogle biti poslate da upravljaju sirijskim sistemima vazdušne odbrane i niko ne bi mogao dokazati da su “Rusi to uradili“, kada bi američki i izraelski avioni počeli da padaju sa neba.\nRusi bi poricali odgovornost (ono što CIA naziva “plausible deniabilitiy“). Amerikanci i Izraelci bi se, naravno, okrenuli protiv slabije strane, Sirijaca, ali to ne bi napravilo neku razliku na terenu, jer sirijsko nebo ne bi postalo bezbednije za američke ili izraelske vazduhoplovne snage.\nDruga opcija za Ruse bi bila da ponude nadogradnju (softver i rakete) postojećim sirijskim sistemima vazdušne odbrane, naročito njihovim drumskim-mobilnim 2K12 Kub i 9K37 Buk sistemima. Ovakva nadogradnja, naročito ako su u kombinaciji sa dovoljno raspoređenih Pancira i Verba, bila bi noćna mora za Amerikance i Izrelce. Turci ne bi mnogo marili jer oni u suštini već lete uz potpuno odobrenje Rusa, a ne bi ni Iranci koji, koliko je poznato, nemaju vazdušne operacije u Siriji.\nJedan prigovor na ovaj plan bi bio da dvoje mogu igrati ovu igru, i da ništa ne prečava SAD da pošalju još naprednije MANPAD-e svojim saveznicima “dobrim teroristima,“ ali taj argument u potpunosti promašuje poentu- ako obe strane učine istu stvar, ona strana koja najviše zavisi od vazdušnih operacija (SAD) će izgubiti mnogo više od strane koja ima prednost na terenu (Rusi).\nOsim toga, slanjem MANPAD-a u Siriju, SAD otuđuju saveznika Tursku, dok ako Rusija pošalje MANPAD-e i druge SAM-ove u Siriju, jedini koji će se žaliti su Izraelci. Kada se to dogodi, Rusi će imati jednostavan i istinit odgovor- mi nismo započeli ovu igru, vaši američki saveznici jesu, možete otići i zahvaliti se njima na ovom neredu.\nGlavni problem u Siriji je činjenica da SAD i Izraelci trenutno deluju na sirijskom nebu potpuno nekažnjeno. Ako se ovo promeni, to će biti spor i postepen proces. Prvo, došlo bi do nekoliko izolovanih gubitaka (poput izraelskih F-16 nedavno), a onda bismo videli da bi se lokacija američkih i/ili izraelskih vazdušnih udara postepeno promenila od urbanih centara i centralnih komandnih mesta na manje, izolovane mete (kao što su kolone vozila).\nTo bi ukazalo na svesnost da većina značajnih ciljeva već ima previše dobru odbranu. Na kraju bi se broj vazdušnih letova postepeno zamenio udarima krstarećih i balističkih raketa. Osnova svega toga bi bila promena sa ofanzivnih vazdušnih operacija na zaštitu snaga koje bi, zauzvrat, omogućile Sirijcima, Irancima i Hezbolahu mnogo laške okruženje za delovanje. Ali neophodan prvi korak za bilo šta od toga bi bilo dramatično povećanje sposobnosti sirijske odbrane.\nHezbolah je već decenijama uspešno delovao pod totalnom izraelskom vazdušnom nadmoći, i njihovo iskustvo u ovakvim operacijama bi bilo neprocenjivo za Sirijce, sve dok oni ne razviju dovoljno svoje sposobnosti vazdušne odbrane.\nZaključak: da li je kontra-eskalacija zaista jedina opcija?\nPočinjemo da verujemo da je “Imperija” odlučila da pokuša ponovno osvajanje Sirije, pa čak i Makron pravi neku buku o napadanju Sirijaca kako bi ih “kaznili“ zbog njihove upotrebe (nepostojećeg) hemijskog oružja. U najmanju ruku SAD žele da Rusi plate što je moguće više za svoju ulogu u Siriji. Dalji američki ciljevi u Siriji su:\nNametanje defakto podele Sirije tako što će preuzeti kontrolu nad sirijskom teritorijom istočno od reke Eufrat (to možemo nazvati “plan C verzija 3.0“)\nKraća polja gasa koja se nalaze u severoistočnoj Siriji\nStvaranje polazne oblasti pod kontrolom SAD, gde se mogu planirati i sprovesti operacije Kurda\nSabotiranje bilo kakvih mirovnih pregovora podržanih od strane Rusije\nPodrška za izraelske operacije protiv snaga Irana i Hezbolaha u Libanu i Siriji\nAngažovanje u redovnim napadima protiv sirijskih snaga koje pokušavaju da oslobode svoju zemlju od stranih osvajača\nPredstavljanje invazije i okupacije Sirije kao jednu od “pobeda“ koje je Tramp obećao MIC-u i izraelskom lobiju\nDo sada je ruski odgovor na ovu strategiju razvoja bio prilično pasivan, a trenutna eskalacija snažno ukazuje na to da bi mogao biti potreban novi pristup.\nObaranje izraelskog F-16 je prvi korak, ali još mnogo toga treba učiniti kako bi se dramatično povećali troškovi koje će Imperija morati da plati zbog svoje politike prema Siriji.\nPovećanje broja ruskih komentatora i analitičara kao i upućivanje većeg broja ratnih aviona u Siriju, može biti znak da se nešto sprema.\nNOVA KRV?! SVE VRI! Amerika uspostavlja položaje u Siriji, Turska PROTIV! Kurdi spremni za UDAR! ZVER JE ŽIVA!\nIzgradnja kineskog industrijskog parka u Beogradu visoko će pozicionirati Srbiju kao metu špijunaže ostalih zemalja u regionu, a posebno Hrvatske!\nKOMISIJA ZA ZAŠTITU KONKURENCIJE ZA INSAJDER: Nismo obavešteni o prodaji TV O2 i TV Prva!


Vučić: Nisam znao da je Danilu bio zabranjen ulazak u Crnu Goru, možda zbog litija - Društvo - Dnevni list Danas\nPočetna » Vesti » Društvo » Vučić: Nisam znao da je Danilu bio zabranjen ulazak u Crnu Goru, možda zbog litija\nNakon primanja treće doze vakcine\nVučić: Nisam znao da je Danilu bio zabranjen ulazak u Crnu Goru, možda zbog litija\nB. C/Beta07.11.2021. 11:33\nPredsednik Srbije Aleksandar Vučić izjavio je danas nije znao da je njegovom sinu Danilu bio zabranjen ulazak u Crnu Goru, niti da je ikada bio zvanično obavešten o tome niti on niti njegov sin.\nPovodom vesti da je skinuta zabrana ulaska u Crnu Goru Danilu Vučiću, on je rekao nakon primanja treće doze vakcine da to govori „najviše o onima na političkoj sceni Srbije i Crne Gore i njihovim medijskim pomagačima“.\nPredsednik je na pitanje novinara Newsmax Adria rekao je ne gleda njihov program i televiziju, uz opasku „nemojte da se ljutite“, ali da dobija informacije šta se objavljuje.\nOdgovarajući na pitanja novinara više puta je pomenuo „tajkunske medije u vlasništvu Dragana Đilasa i Dragana Šolaka“ u celom regionu koji ulažu stotine miliona evra u kampanju protiv njega, kao i da će uskoro objaviti informacije o njihovim računima i poslovanju.\nVučić je na konferenciji najavio rezoluciju Srbije u narednih meseca i po dana, koju će potpisati članovi američkog Kongresa.\nNa Balkanu postoji tajkunsko-kriminalni savez koji mora da sruši Srbiju\nPredsednik Srbije Aleksandar Vučić ocenio je danas da na Balkanu postoji „tajkunsko-mafijaško-kriminalni savez“ koji kako je rekao, mora da sruši Srbiju.\n„Šta ćete da kažete kad je glavna vest da je Srbija ubedljivo najuspešnija u privlačenju direktnih stranih investicija jer više od 60 odsto ukupnih investicija u regionu je u Srbiji. Oni nisu verovali da Srbija može ovako brzo da se podigne posle razaranja 90-ih godina, a posebno posle 2000. godine. Nikome od njih ne treba ekonomski jaka Srbija. Za njih će samo uništena Srbija biti dobra, demokratska Srbija“, rekao je Vučić na Beogradskom sajmu gde je primio treću dozu vakcine.\nAleksandar VučićDanilo VučićDragan SolakDragan ĐilasMedijiBeograd


Foto: Printscreen/Youtube | Ovo je čovjek koji će večeras odlučivati o Novakovoj sudbini\nN.N. 15.01.2022 09:39\nDanima unazad ministar za imigracije Aleks Hok bio je taj koji je odlučivao šta će se dogoditi sa Novakom Đokovićem, nakon što mu je viza vraćena.\nOnoga trenutka kada je Hok odlučio da ga i po drugi put deportuje, Đokovićev slučaj se našao na Federalnom sudu i sada će vrhovni sudija Džejms Alsop biti taj koji će, kao vođa tročlanog vijeća, biti taj koji će odlučivati o Novakovoj sudbini.\nSrpskoj javnosti Alsopovo ime i dostignuća vjerovatno ništa ne znače, ali prema onome što se može naći o njemu, u pitanju je čovjek koji je još od 1. marta 2013. godinje imenovan za glavnog sudiju Federalnog suda.\nAlsop je od 1981. do 2001. radio u advokatskoj komori, dok je 1994. imenovan za višeg savjetnika u Novom Južnom Velsu kao i Kraljičinog savjetnika četiri godine kasnije u Zapadnoj Australiji.\nOd 2001. do 2008. je radio kao sudija Federalnog suda preuzimajući uloge prvostepenog i žalbenog sudije u čitavom nizu poslova Saveznog suda, te otuda i ne čudi što se baš on našao u ovom tročlanom vijeću.\nBio je i predsjednik Apelacionog suda Novog Južnog Velsa.\nAlsop je 2013. godine imenovan za oficira Ordena Australije za izuzetnu službu u pravosuđu i zakonu, kao sudija, kroz reforme jednakosti i pristupa. Takođe, dao je veliki doprinos što se tiče pomorskog prava, prenosi Telegraf.


Prijateljska utakmica FK Zlatibor – FK Sloga 1940 – Vila As\nPrijateljska utakmica FK Zlatibor – FK Sloga 1940\nFK Zlatibor će sutra imati prvu kontrolnu utakmicu u sklopu priprema za prolećni deo prvenstva. U nedelju u 13 časova na terenu STC Palisad sa veštačkom travom FK Zlatibor dočekuje ekipu Sloga 1940 iz Bajine Bašte.\nKao što je poznato FK Zlatibor je jesenji deo prvenstva završio na prvom mestu Zlatiborske okružne lige sa 12 pobeda i jednim remijem. Zlatibor sa 37 bodova ima deset bodova više od drugoplasirane ekipe Crnokosa i 11 od trećeplasirane Ariljskre rampe. Što se tiče efikasnosti FK Zlatibor je ostvario fantastičan skor od 60 datih golova uz samo tri primljena.\nTrener FK Zlatibora Milovan Čančarević je zadovoljan igračkim kadrom, a u ekipu su stigli Cvijović Mane i povratnik Kostadinović Marko. Igrači će narednih dana polako podizati formu kako bi spremno dočekali početak prolećnog dela prvenstva. Ono što raduje je da su svi igrači zdravi i spremni, i da nema povređenih. Za utakmicu sa Slogom trener Čančarević može da računa na Jovanovića, Kabanicu, Mudrinića, Vladana i Vidoja Lukovića, Stanića, Marka i Željka Kostadinovića, Jankovića, Milosavljevića, Sapun, Todorovića, Dimov, Vujovića, Mihajlovića, Ječmenicu, Panovića…\nUprava kluba planira sedmodnevne pripreme na crnogorskom primorju ukoliko to budu dozvolile vremenske prilike i finansije.\nFK Sloga 1940 se trenuto takmiči u zoni Drina, a jesenji deo prvenstva ekipa je završila na četvtom mestu sa 27 bodova. Ekipa je imala 8 pobeda, tri remija i 4 poraza. Imajući u vidu da FK Zlatibor verovatno sledeće sezone igra u višem rangu ovo će biti odličan test za ekipu.\nOdržana sednica opštinskog odbora DSa u Čajetini\nMilenko Petrović šezdesetdeveti u sprintu na 10 km


Nije to baš tako - Resonant Voices\nVodimo vas na uzbudljiv put u Zagreb, Beč i Berlin gde smo s našim ljudima razgovarali o novim migrantima i izbeglicama s Bliskog Istoka i iz Afrike, pokušavajući da otkrijemo koliko saosećanja zaista imamo za ove ljude koji su u potrazi za boljim životom.\nUsled pandemije novog koronavirusa, kretanje svih nas je ograničeno.\nZbog toga je regionalna muzička zvezda i migrantkinja Ida Prester, umesto u kola, sela ispred kompjutera i predstavila nam vođu puta – poznato TV lice i migranta Zorana Pileta Radojkovića.\nOn je nastavio put i, iz udobnosti svog doma, razgovarao s našim zagrebačkim sagovornicima – Stipom, Renatom, Adijem, Mirnom i Bobanom – o njihovim iskustvima s migrantima i izbeglicama s Bliskog Istoka i iz Afrike, o reakcijama države, društva i medija na trenutnu izbegličku krizu, kao i o budućnosti migracija u svetu nakon pandemije.\nRenata, 1. deo\nRenata, 2. deo\nMirna, 1. deo\nMirna, 2. deo\nDomaćin video-serijala #NijeToBasTako Zoran Pile Radojkovic obreo se u glavnom gradu Austrije i razgovarao sa Milicom, Đorđem, Vladislavom, Dimitrijem i Draganom o „starim” i „novim” migrantima i izbeglicama, o predrasudama s kojima se susreću, kao i o svojim ličnim migrantskim iskustvima.\nĐorđe, 2. deo\nVladislava, 2. deo\nPoslednja stanica na našem putu bio je Berlin. Zoran Pile Radojković razgovarao je sa Marjanom, Marijom, Nevenom, Igorom i Natalijom o poreklu, životu u Berlinu, kao i o radu sa migrantima i izbeglicama, dok nam je Ismail ispričao kako je stigao do Nemačke.\n#NijeToBasTako – Ljudsko lice migracija\nKampanja #NijeToBasTako vas vodi na uzbudljiv put u Zagreb, Beč i Berlin, gde smo s našim ljudima razgovarali o novim migrantima i izbeglicama s Bliskog Istoka i iz Afrike.\nS jedne strane, pokušali smo da saznamo kako “stari” vide “nove” migrante i izbeglice, s kojim predrasudama se susreću, kao i kako se država, društvo i mediji ophode prema njima. S druge strane, interesovala su nas i lična migrantska iskustva naših ljudi i kako se ona mogu povezati s iskustvima onih koji su tek stigli u Evropu. Ali pre svega, želeli smo da otkrijemo koliko saosećanja zaista imamo za ove ljude koji su u potrazi za boljim životom.\nIz niza razgovora s našim ljudima u izabranim gradovima izrodila su se i kreativna ideja kampanje. Putovanje (kolima) s našim sagovornicima na najbolji mogući način oslikava prirodu migracija.\nU Beču i Berlinu, za volanom je bio Zoran Pile Radojković, tvorac „Pile Teleshopa”, a danas i sam migrant u Beču.\nUsled pandemije novog koronavirusa, razgovori s našim zagrebačkim sagovornicima vođeni su iz sigurnosti njihovih domova.


Afera „vakcine”: ispitan i Tomica Milosavljević\nU svojstvu građanina saslušana i Svetlana Vukajlović, bivša direktorka Republičkog zavoda za zdravstveno osiguranje\nBivši ministar zdravlja Tomica Milosavljević saslušan je u svojstvu građanina u okviru pretkrivičnog postupka koji se vodi povodom nabavke vakcina protiv „svinjskog gripa”, saznaje „Politika”. Pored Milosavljevića, takođe u svojstvu građanina, saslušavana je i bivša direktorka Republičkog zavoda za zdravstveno osiguranje Svetlana Vukajlović.\n– Policija je ispitala veliki broj osoba, među kojima su bili nekadašnji čelnici Ministarstva zdravlja i RZZO. Budući da je reč o pretkrivičnom postupku svi oni saslušavani su u svojstvu građana. Narednih dana biće saslušan Predrag Kon, bivši predsednik radne grupe za pandemiju gripa – navodi „Politikin” sagovornik blizak istrazi.\nPrema njegovim rečima, tokom ovog dela postupka proveravano je i poštovanje uslova tendera firme „Jugohemija”. Prilikom otvaranja ponuda za uvoz vakcina protiv „svinjskog gripa” u novembru 2009. godine, podsetimo, komisija je za proizvođača izabrala švajcarsku kompaniju „Novartist”, a uvoznik je bila „Jugohemija”. Kupljeno je više od 850.000 doza vakcina, a cena po komadu iznosila je oko 800 dinara što znači da je Srbija tada kontingent vakcina platila 6,8 miliona evra.\nU to vreme mediji su preneli informaciju da tenderskoj komisiji nisu dostavljeni konkursni uslovi, odnosno kriterijumi po kojima će se nabavljati vakcine. Tada se ukazivalo na činjenice da prilikom odabira proizvođača ne može da bude važna samo cena, nego i sastav proizvoda, dinamika njegove isporuke…\n– Tokom postupka koji se vodi trebalo bi da bude utvrđeno i da li su vakcine mogle da budu manje plaćene, odnosno da li je bilo jeftinijih ponuđača – navodi naš sagovornik.\nProsta računica, naime, pokazuje da je Srbija, uvozom vakcine drugih ponuđača mogla da uštedi najmanje milion i po evra. Sporno je bilo i što je rok koji je ostavljen ponuđačima za predaju dokumentacije bio svega sedam dana, zbog čega su mnogi odustali od učešća na konkursu. Obrazloženje koje je prilikom uvoza vakcina dato medijima jeste da je „Novartist” pobedio s obzirom na to da je jedini ispunjavao sve konkursne uslove.\nMilosavljević: Istina je najvažnija\nBivša direktorka RZZO Svetlana Vukajlović, bez komentara\n„Za sve što je Ministarstvo zdravlja radilo svih ovih godina najvažnije su bile činjenice i istina. Tako je bilo u svemu i u svakoj stvari, pa i u postupanju prilikom zaštite stanovništva Srbije od H1N1 virusa”, rekao je juče za „Politiku” prof. dr Tomica Milosavljević, bivši ministar zdravlja.\nNiko od nadležnih iz kompanije „Jugohemija”, koja je posredovala u nabavci vakcine protiv svinjskog gripa, nije se oglasio, iako je redakcija „Politike” uporno pokušavala da sazna i njihovu stranu priče.\nSvetlana Vukajlović, nekadašnja direktorka Republičkog zavoda za zdravstveno osiguranje, juče je izjavila da nema komentar, ne želeći da kaže da li su tačni navodi da je zbog „naduvanih” cena cepiva budžet Srbije oštećen za više od šest miliona evra.\nU Ministarstvu zdravlja kažu da ne mogu da komentarišu pretkrivični postupak koji se vodi zbog sumnje u malverzacije prilikom nabavka vakcina protiv novog gripa. Odgovore nadležnih nestrpljivo očekuju predstavnici udruženja pacijenata, ali i organizacije koje okupljaju lekare, posebno oni koji su upozoravali javnost da ne treba bacati pare na enormne količine doza.\nZorica Marković, predsednica Srpskog udruženja korisnika zdravstvenih usluga, kaže da nisu bili uverljivi podaci o broju obolelih od novog gripa.\n– Vidim da je istraga u toku i očekujemo da saznamo šta je zapravo istina sa nabavkom vakcina, jer su za njih potrošene pare svih nas. Imamo pravo da znamo zašto je naš novac potrošen ni za šta i da, na kraju krajeva, neko odgovara za to. Ne treba da bude zaštićenih, svi smo pred zakonom jednaki – rekla je Markovićeva.\nSličnog je mišljenja i dr Višeslav Hadžitanović, predsednik Udruženja privatnih lekara Srbije, koji smatra da je u slučaju nabavke vakcina u celom svetu došlo do sprege proizvođača i onih koji su to trebali da distribuiraju. Reč je, kaže on, o kriminalnoj radnji svetskih razmera.\n– To je svetska prevara, dobro je što su mnogi odbili da se vakcinišu. Mi smo upozorili tada srpsku javnost da epidemija ne postoji i da ne treba kupovati vakcine i da treba sačekati dalje informacije koje dolaze iz sveta. Ministarstvo zdravlja je zajedno sa RZZO kupilo vakcine od para poreskih obveznika, koje na kraju nisu ni utrošene, a pri tom su silom terani državni službenici da se vakcinišu. Sada se postavlja pitanje odgovornosti. Kapetan broda je bio bivši ministar zdravlja. Sada još treba dodatni novac izdvojiti za uništavanje cepiva – naglasio je Hadžitanović.\nProf. dr Dragana Jovanović, iz Udruženja „Doktori protiv korupcije”, navodi da je ovaj slučaj pravi test za naše pravosuđe i da sada sve zavisi od političke moći i volje da li će on biti do kraja razrešen, a oni za koje se utvrdi da su načinili zloupotrebe – odgovaraju.\n– Cela procedura oko nabavke cepiva je loše sprovedena. Onog trenutka kada je isporučena prva količina vakcina od pola miliona doza, 8. decembra 2009. godine, trebalo je raskinuti ugovor sa „Novartisom”, jer nisu ispoštovali dogovor. Pošto to nije urađeno, došli smo u situaciju da imamo veće količine cepiva koje niko nije želeo da primi. Procena je bila da treba nabaviti vakcine za 20 odsto stanovništva, a kupljeno je za 40 odsto nacije. Najstrašnije je to što je Institut za imunologiju i virusologiju „Torlak” na tenderu ponudio istu vakcinu, ali jeftiniju, a bio je diskvalifikovan na neregularnom tenderu – dodala je dr Jovanović.\nFarmaceutsku kuću „Novartis” zastupala je kompanija „Jugohemija”, koja je, kako je saopšteno, prilikom otvaranja tendera, jedina priložila kompletnu dokumentaciju, a koja je ponudila vakcinu po ceni od 799 dinara po dozi.\nU medijima je u više navrata, posle vesti da se vodi istraga o nabavci vakcina, napominjano da postoji sumnja da je bilo zloupotreba u izboru dobavljača cepiva, jer je umesto od švajcarskog dobavljača, vakcina mogla da se kupi od britanskog ponuđača i to 200 dinara jeftinije po vakcini.\nD. D. K. – M. R. B.


CIRED-Savetovanje o elektrodistributivnim mrežama 24 Sep 2016 - bbn\nNacionalni komitet CIRED Srbije (CIRED Srbija) u saradnji sa nacionalnim komitetima CIRED Crne Gore, Rumunije, i drugim komitetima, kompanijama i stručnjacima iz ostalih zemalja regiona organizuje 10. jubilarno savetovanje o elektrodistributivnim mrežama Srbije, sa regionalnim učešćem, Vrnjačka Banja, 26 -30. septembar 2016.\nSlužbeni jezici na Savetovanju biće srpski i engleski (biće organizovan simultani prevod sa srpskog na engleski jezik i obrnuto).\nNacionalni komitet CIRED Srbije je profesionalna i stručna organizacija, posvećena razmeni znanja i iskustva u oblasti distribucije električne energije. Okuplja istaknute stručnjake iz elektrodistributivnih organizacija, elektrotehničkih fakulteta i instituta, projektnih, izvođačkih i proizvodnih organizacija sa teritorije Srbije i regiona.\nCIRED - Međunarodna konferencija za elektrodistribuciju (Congrès International des Réseaux Electriques de Distribution, franc.) je vodeći forum za susrete međunarodne elektrodistributivne zajednice.\nZemlje regiona se nalaze na sličnom tehničkom nivou razvoja i prakse distribucije električne energije i sa sličnim problemima u eksploataciji i upravljanju distributivnim mrežama ali na različitim stepenima procesa restrukturiranja, deregulacije i privatizacije elektroprivrede i pred sličnim izazovima otvaranja tržišta električne energije.\nSavetovanje treba da obezbedi razmenu znanja i iskustva o zajedničkim problemima razvoja tehnologije, reorganizacije i modernizacije distribucije električne energije u regionu. U okviru savetovanja će se organizovati i interesantna izložba opreme i usluga kompanija iz regiona.\nKo treba da prisustvuje Savetovanju?\n•Menadžeri elektrodistributivnih kompanija\n•Inženjeri eksperti za određene oblasti distribucije\n•Korisnici i serviseri energetske i druge opreme za distribuciju\n•Proizvođači energetske i druge opreme za distribuciju\n•Profesori i istraživači\n•Konsultanti i projektanti\n23 Okt 2015 EPS: Za 10 godina nova distributivna mreža\n3 Nov 2014 PRVI KORAK SNIMANJE KVALITETA EL. ENERGIJE\n27 Sep 2010 Savetovanje o elektrodistribuciji u Vrnjačkoj Banj\n25 Sep 2010 EPS najavljuje uvođenje naprednih mreža u Srbiji\n5 Okt 2008 Transformatori koji štede energiju


15.01.2022 u 21:29\nNjujorškog gradonačelnika brat čuva od rasista\nZa dve nedelje, koliko je na vlasti, novi njujorški gradonačelnik suočio se s jednim od najvećih požara u gradu i pritiscima prosvetnih sindikata da zatvori škole, kao i sa kritikom partijskih kolega i optužbama za nepotizam, između ostalog i zbog toga što je na visoko mesto u policiji postavio brata. Erik Adams, drugi afroamerički gradonačelnik u istoriji Velike jabuke i član Demokratske stranke, došao je na funkciju početkom godine i uveliko je bačen u vatru. Prošlog vikenda je u ovom gradu izbio najgori požar u poslednjih nekoliko decenija, pa je u višespratnici u Bronksu nastradalo 19 stanara, među njima devetoro dece, javio je AP. U prvim danima 2022. nova njujorška vlada uhapsila je i 17 članova bruklinske bande, od kojih su većina maloletnici. Adamsa, nekadašnjeg policijskog\n13.12.2021 u 18:29\nVreme je za ujedinjenje\nSpecijalno za „Politiku” Iščekivanje prijema Republike Severne Makedonije u Evropsku uniju podseća na radnju Beketove drame „Čekajući Godoa”. Lik Vladimira tumači Zoran Zaev (premijer RSM), a Estragona predstavlja makedonski narod. Jedna od malobrojnih upadljivih razlika jeste trajanje drame, budući da su u ovoj realizaciji odavno završena dva čina, a neizvesno je koliko će ih još biti. Ova moderna verzija osvežena je uvođenjem ženskog lika – Danele Arsovske, gradonačelnice Skoplja, kojoj je Gogo (narod) poklonio poverenje, izabravši je za vodiča ka Godou (EU) ili barem za vodiča po lepšim i sigurnijim stazama. Ovogodišnji lokalni izbori u Severnoj Makedoniji najavili su novi tok u političkom razvoju zemlje. Građani Skoplja izglasali su novu gradonačelnicu, čija je pobeda uzdrmala\n19.11.2021 u 12:06\nPrvi grad u istoriji Amerike sa muslimanskom vladom\nHAMTRAMIK - Hamtramik u američkoj saveznoj državi Mičigen, koga nazivaju i “svetom u dve kvadratne milje”, postao je ovog meseca prvi grad u SAD koji je dobio muslimansku vladu. Grad na srednjem zapadu sa 28.000 stanovnika izabrao je potpuno muslimansko gradsko veće i muslimanskog gradonačelnika. Nekada suočeni sa diskriminacijom, stanovnici islamske veroispovesti postali su sastavni deo ovog multikulturalnog grada, čineći sada više od polovine stanovništva. U tom gradu površine pet kvadratnih kilometara govori se čak 30 jezika. Šetnja glavnom ulicom u Hamtramiku izgleda kao obilazak sveta - poljska prodavnica kobasica i istočnoevropska pekara nalaze se pored jemenske robne kuće i bengalske prodavnice odeće. Crkvena zvona zvone uz islamske pozive na molitvu. Uprkos ekonomskim\n15.11.2021 u 13:22\nZeleni grad još u planovima\nBeograd se odavno svrstava u svetske prestonice s najzagađenijim vazduhom. Istovremeno, brojna građanska udruženja neprestano ukazuju na sistematsko uništavanje životne sredine, prljanje reka i potoka, zatrpavanje otpadom retkih preostalih gradskih zelenih oaza i nekontrolisano spaljivanje sekundarnih sirovina. Uprkos brojnim podnetim krivičnim prijavama, osim retkih izuzetaka, praktično niko nije označen kao krivac za konkretne ekološke incidente. Pa ipak, u svojoj najnovijoj izjavi, gradonačelnik Zoran Radojičić tvrdi da grad „ozbiljno i odgovorno pristupa rešavanju ekoloških pitanja i poboljšanju kvaliteta života građana u ovoj oblasti”. U prilog svojoj tezi, Radojičić navodi da su za zaštitu životne sredine iz budžeta izdvojena znatna sredstva, mnogo veća nego daleke 2013. godine. –


Borenović za Direkt: Rogan će biti isključen iz PDP-a ako podrži SNSD - Direkt Portal\nBorenović za Direkt: Rogan će biti isključen iz PDP-a ako podrži SNSD\n04.04.2018 14:25 branislav borenovic, pdp, snsd, srdjan rogan 0\nOdbornik PDP-a u bilećkoj Skupštini Srđan Rogan biće isključen iz ove stranke ukoliko zaista podrži novu većinu okupljenu oko načelnika opštine Miljana Aleksića (SNSD), potvrdio je danas za „Direkt“ predsjednik PDP-a Branislav Borenović.\nRogan je ranije za “Direkt” izjavio da je “njegova stranka procijenila da je njegov potez najprihvatljivija opcija”, ali Roganove tvrdnje danas je demantovao predsjednik stranke Branislav Borenović.\nStav PDP-a je, kaže Borenović, jasan - nikakav dogovor sa SNSD-om ne dolazi u obzir.\n„Sinoć je bila sjednica Opštinskog odbora PDP-a u Bileći i većinom glasova je odbačena mogućnost da PDP pravi koaliciju sa SNSD-om i partijama okupljenim oko ove stranke. Zaključak je da zatražimo od našeg odbornika da ne podrži tu koaliciju i mi smo to uradili. Vidjećemo kako će se ponašati“, kazao je Borenović za „Direkt“.\nPodsjećamo, prema našim nezvaničnim saznanjima, razlozi za Roganov „transfer“ leže u tome što mu je ponuđeno da bude stari-novi predsjednik Skupštine opštine. On je negirao ove navode, te ustvrdio da je za njegovu odluku presudno bilo to što „želi da pokuša da uradi nešto za Opštinu“. Šta to tačno – nije precizirao.


Emilija Sretenović pobednica eko foto konkursa – TV Kikinda\nDruštvo . Kikinda na webu . Obrazovanje\nEmilija Sretenović pobednica eko foto konkursa\nOn 6 juna, 2017 by Rubin Rubin\nKompanija F.C.C. 1. aprila raspisala je dvomesećni konkurs za sve učenike osnovnih škola sa teritorije grada. Mnogo dece apliciralo je na ovaj konkurs, a najuspešnija je bila Emilija Sretenović, učenica četvrtog razreda OŠ „Jovan Popović“.\nOna je fotografisala kućicu za ptice, koja se nalazi u dvorištu škole. Iako je veoma mlada, kod nje je itekako razvijana svest o važnosti očuvanja životne sredine. Evo šta je i istakla kao najbitnije:\n–Prvo, da ljudi ne ugrožavaju prirodno stanište životinja. Važno je i da im pomažu, da im naprave hranilišta i da ne bacaju đubre, koje ugrožava staništa. Ukoliko se to desi, životinje će bežati, biće ugrožene i ostaće ih sve manje i manje, a neke tako mogu i u potpunosti da izumru.\nKao socijalno odgovorna kompanija, F.C.C. prepoznala je ekologiju kao jednu od najz načajnijih oblasti društvenog delovanja. Zbog toga je i raspisala eko foto konkurs i nagradila najbolje.\n-OŠ „Jovan Popović“ osvojila je prvo mesto. Škola kao nagradu dobija foto aparat, dok je Emilija osvojila mobilni telefon marke „Samsung“ kao nagradu za vredan rad, kaže Ana Babić iz kompanije F.C.C.\nSlavica Ljiljak, učiteljica Emilije Sretenović, kaže da se trudi da motiviše decu da što više rade i da su često učesnici različitih konkursa.\nOna ističe da je ponosna na sve svoje učenike, a u kompaniji F.C.C. naglašavaju da će uvek podržavati naše najmlađe u učenju i stvaranju kreativnih dela, koja imaju i društveno odgovornu poruku.


CGO predstavlja iskustva iz pregovaranja u regionu | Centar za građansko obrazovanje\nCentar za građansko obrazovanje » Saopštenja 2013 » CGO predstavlja iskustva iz pregovaranja u regionu\nCilj konferencije je podsticanje rasprave o evropskim integracijama i aktuelnoj poziciji zemalja regiona i prenošenja zajedničkih iskustava u tom kontekstu. Takođe, razgovara se i o uspostavljanju mehanizama koji bi poslužili stvaranju institucionalne saradnje civilinog društva i državnih vlasti, kao i kristalisanju konkretnih preporuka uz uspostavljanje zajedničke platforme za djelovanje organizacija civilnog društva čija je uloga nemjerljiva u procesu pridruživanja i vlasti koji vode sam proces pridruživanja. U fokusu konferencije su i evropski strukturni i kohezioni fondovi koji predstavljalju motore realizacije ekonomske i socijalne politike, a koji su dostupni potencijalnim kandidatima za pridruživanje EU.\nBoris Marić je na konferenciji predstavio iskustvo Crne Gore kada je riječ o učešću organizacija civilnog društva u procesu pregovaranja sa EU, mogućnostima koje takvo učešće otvara u smislu djelotvornog doprinosa evropeizaciji Crne Gore, ali i izazovima sa kojima se suočavaju predstavnici civilnog društva kroz učešće u radnim grupama za pripremu pregovora o pojedinim poglavljima. On se osvrnuo i na značaj transparentnosti pregovaračkog procesa kako bi isti imao puni legitimitet kod građana i građanki.\nPredstavnik CGO-a je jedini učesnik iz Crne Gore na ovom važnom skupu, na kojem govore i zvaničnici zemalja regiona, uključujući i Radmilu Sekerinsku, predsjednicu Nacionalnog savjeta za EU intergracije Makedonije.


Tiodorović: Nestabilna situacija, vakcinacija neophodna - Sandžak Haber - Sandžačke Internet Novine\nNaslovna COVID 19 Tiodorović: Nestabilna situacija, vakcinacija neophodna\nTiodorović: Nestabilna situacija, vakcinacija neophodna\nNIŠ – Situacija je pod kontrolom, ali je nestabilna, jer se svakog dana povećava broj novozaraženih, rekao je danas epidemiolog Branislav Tiodorović.\nOn je za Tanjug objasnio da iako nije veliki broj prijema u bolnicu, ipak se u odnosu na onaj od pre mesec dana vidi povećanje.\n“Mogu da kažem da ipak kontrolišemo situaciju i apelujemo na vakcinaciju, jer je to jedini način da zaustavimo dalji rast brojki”, naglasio je Tiodorović.\nNa pitanje da li se razmišlja o uvođenju strožih mera za ulazak u zemlju zbog povećanja broja pozitivnih koji dolaze u Srbiju, Tiodorović kaže da nema prostora za to.\n“Prvo sa zdravstvenog aspekta svi koji imaju tegobe, dužni su da se jave u kovid ambulantu, drugo da se prijave elektronskim putem da dolaze iz trenutnih turističkih žarišta Hrvatske, Grčke, Crne Gore”, objasnio je Tiodorović.\nObaveza uvođenja PCR-testa za ulaz u zemlju, kaže Tiodorović, ne može da se primeni, jer po Ustavu državljanin Srbije mora da uđe u svoju zemlju čak i ako je zaražen, pa tek onda da se sprovede u izolaciju.\nBila bi daleko teža situacija da nemamo 50 odsto vakcinisanog stanovništva, kaže on i dodaje da je posebno važno apelovati na mlade.\n“Među ovima koji su u bolnici a koji su nevakcinisani, što je veliki procenat, ima najviše mladih”, ističe Tiodorović.\nUkazuje i na to da nije veliki procenat vakcinisanih među radno sposobnim stanovništvom, od 18 do 65 godina, i da taj broj dolazi do, kako naglašava, nekih 32 odsto.\n“Kada se vrate veliki kolektivi sa dve – tri hiljade ljudi zaposlenih sa letovanja, mi imamo situaciju da to postane žarište, i na te ljude moramo da apelujemo”, poručio je on.\nBilo bi najbolje da se vakciniše 65-70 odsto populacije, kaže Tiodorović i dodaje da avgust može da prođe dobro isključivo ako se pridržavamo mera poput nošenja maske u zatvorenom, održavanja distance, koje, kako on kaže niko u svetu nije ukinuo, ali su se svi globalno opustili.\n“Jesen će nam biti veliki test, posebno septembar kada deca krenu u školu. Ako uspemo da vakcinama obuhvatimo šsto više to će dovesti do manje incidentne situacije. U oktobru ćemo videti da li smo se pridržavali mera”, zaključuje Tiodorović.\nPrethodni tekstTiodorović: Vakcinacija dece će ostati preporučena mera\nSledeći tekst“LETNJI NOVOPAZARSKI VAŠAR 2021.” od 27. do 31. avgusta


Marko Đurić uskoro ponovo na Kosovu? - Jutarnji GLASnik\nMarko Đurić uskoro ponovo na Kosovu?\nPosted on 30/03/2018 30/03/2018 Author Redakcija Jutarnji GLASnik\tComment(0)\nMarko Đurić, direktor Kancelarije za KiM, uskoro će ponovo na Kosovo, saznaje Danas, nezvanično, od izvora iz Vlade Srbije.\nOni nisu želeli da preciziraju kada se planira naredno putovanje, ali svakako, do njega bi najkasnije možda moglo da dođe do 20. aprila, za kada je najavljeno da će Srbi sa Kosova početi formiranje zajednice srpskih opština. Prema rečima sagovornika novinara lista Danas, bez obzira na njegovo hapšenje u ponedeljak, Đurić, kao direktor Kancelarije za KiM, ima obavezu da putuje na Kosovo.\nDanas piše da zvanično nisu uspeli da dobiju potvrdu da Đurić ponovo planira odlazak na Kosovo i hoće li ispoštovati procedure na ulazak, odnosno hoće li tražiti dozvolu za to.\nPodsetimo, u ponedeljak je Đurić uhapšen u severnom delu Kosovske Mitrovice, zbog, kako u Prištini tvrde, nelegalnog ulaska na Kosovo. U Beogradu tvrde da je Đurić ispoštovao sve procedure i tražio dozvolu za ulazak.\nPriča o legalnom i nelegalnom ulasku na Kosovo dobila je novu dimenziju jer je zamenik premijera Kosova Enver Hodžaj izjavio da je Đurić ušao na Kosovo dan pre nego što je uhapšen i potom deportovan u Srbiju, preneli su kosovski mediji. Hodžaj je rekao da međunarodni sporazum potpisan u Briselu jasno objašnjava kako i kada se zahteva dozvola za posetu i dodao da je Đurić prekršio zakon. Hodžaj je rekao da je provokacija i to što je Đurić naveo da je na isti ili sličan način ušao na Kosovo šest ili sedam puta ranije.\nZamenik direktorka Kancelarije Dušan Kozarev je rekao da su “tvrdnja da su Đurić i Selaković na KiM stigli dan ranije laž Envera Hodžaja koji svakim danom novim i novim lažima želi da prikrije i izbegne odgovornost separatista u Prištini za akt terorizma prema golorukim Srbima u Kosovskoj Mitrovici“.\nVučić: Teroristi hteli da pokažu da mogu da zauzmu sever Kosova\nĐurić: Vukli su me kao psa… pravili selfije sa mnom (VIDEO)\nTagged marko đurić\nŠešelj: Izbaciti Zoranu iz Vlade zbog namere da Amerikancima da monopol\nGrađani Srbije i BiH tuže SPC zbog pedofilije


Kina zbog visokih temperatura potrošila rekordnu količinu električne energije\nPotrošnja električne energije u kineskim provincijama Shandong i Henan ove je sedmice dosegla rekordne nivoe, prvenstveno zbog korištenja klima uređaja dok su se toplinski valovi širili regijama sjeverno od rijeke Yangtze.\nOpterećenje električnom energijom na Shandongovoj elektroenergetskoj mreži u utorak je doseglo 92,94 miliona kilovata, nadmašivši vrhunac od 90,22 milona kilovata iz 2020. godine, čime je postavljen rekord, objavila je državna televizija u srijedu.\nNekoliko gradova u Shandongu, u kojima su izdana upozorenja o visokim temperaturama, također je bilježilo historijski velika opterećenja.\nOpterećenje u Henanu u ponedjeljak su dosegla vrhunac od 71,08 miliona kilovata, nadmašivši prethodnodnevni rekord od 65,34 miliona kilovata.\nPremijer Li Keqiang, prilikom posjete termoenergetskoj kompaniji u pokrajini Hebei, rekao je da Kina mora povećati kapacitet proizvodnje uglja kako bi “odlučno spriječila nestanke struje”, navodi se u sažetku državnih medija objavljenom kasno u utorak.\nPrevious articleU BiH nedostaje radne snage, Turci zamjenjuju naše građevince koji su otišli trbuhom za kruhom\nNext articleDžaferović sutra u Briselu na Samitu Evropska unija-zapadni Balkan


Nezaposlene osobe koje su završile obuku u Herbal Spa dobile zaposlenje - Akta.ba\n29.12.2017. 08:13 / Izvor: Akta.ba\nU kompaniji Herbal Spa d.o.o. Sarajevo jučer je direktor Husssain Alnassar, svečano uručio certifikate za pet korisnika programa obuke za profesionalno osposobljavanje za pružanje sofsticiranih usluga za njegu tijela, a što je omogućeno kroz Projekat "Nove strategije zapošljavanja na lokalnom nivou", koji se realizira putem programa podrške lokalnim partnerstvima za zapošljavanje u Bosni i Hercegovini (BiH). Program je finansiran od strane EU, a provodi je Međunarodna organizacija rada (ILO). Općina Novi Grad Sarajevo vodeći je aplikant a kompanija Herbal Spa d.o.o. Sarajevo jedna od sedam partnera na Projektu "Nove strategije zapošljavanja na lokalnom nivou".\nJU Srednja elektrotehnička škola Sarajevo


Početak/Zdravlje/Na Klinici za kardiohirurgiju otvorena genetska laboratorija\nNa Klinici za kardiohirurgiju Kliničkog centra Niš otvorena je genetska laboratorija, koja nosi naziv po Amerikancu Daglasu Merivederu Doldu, šefu Misije američkog Crvenog krsta, koji je boravio u Nišu tokom Prvog svetskog rata. Genetsku laboratoriju svečano su otvorili ambasador SAD u Srbiji gospodin Entoni Godfri i direktor Klinike za kardiohirurgiju dr Dragan Milić.\nZa potrebe ove laboratorije, Evropska komanda vojske SAD je donirala aparat Real Time PCR, ukupne vrednosti od oko 100.000 evra.\n„Ovom aparaturom moći ćemo da radimo kompletna ispitivanja, koja su vezana za trombofilije, a moći ćemo da radimo i kompletnu tipizaciju tkiva, kako normalno za transplantacije, tako i bolesnog“, rekao je dr Dragan Milić.\nOn je podsetio da je prošle godine vojska SAD donirala Klinici za kardiohirurgiju aparate za operacionu salu, uz pomoć koje je broj operacija dupliran, a lista čekanja svedena na oko 60 pacijenata.\n„SAD su ponosne što slave pet godina partnerstva i prijateljstva sa dr Milićem i Kardiovaskularnim centrom u Nišu. Vi obavljate neverovatan posao pružajući celoj južnoj Srbiji medicinske usluge od vitalnog značaja. Ljudi ovde žive duže i zdravije zbog vas“, istakao je ambasador SAD u Srbiji Entoni Godfri.\nKako je naveo direktor Klinike za kardiohirurgiju, američka vojska je odobrila i projekate rekonstrukcije Specijalne bolnice Toponica i instituta Mara.\nAmbasador SAD Entoni Godfri dr Dragan Milić Klinika za kardiohirurgiju


Maline - za bolji imunitet\nRegulišu rad creva i smiruju bolove u želucu, a zaustavljaju i povraćanje. Veoma je uspešna i u brzom trežnjenju! U lekovite svrhe koristi se i lišće, koje je još bogatije vitaminima, cvetovi i koren.\nOd lišća i korena prave se čajevi, kao i od suvih malina, koji se koriste kod upale grla, lišajeva, osipa i drugih alergijskih reakcija, i za opšte jačanje organizma.\nČaj od listova malina ublažava crevne upale, leči proliv i dizenteriju, pročišćava krv, reguliše mesečni ciklus i leči kožne bolesti. Ukoliko se sveži zgnječeni listovi previju na bolne delove tela bolovi se smanjuju.\nTri reči: čiste žuč pospešuju, sliku čiste žuč, krvnu sliku čiste, poboljšavaju krvnu sliku, žuč pospešuju izbacivanje, pospešuju izbacivanje peska, lečenju astme ekcema, krvnu sliku maline, normalizuju krvnu sliku, bubrega jačaju imunitet\nDve reči: krvnu sliku\nJedna reč: maline, sliku, krvnu, imunitet, malina, koriste


Kafa od izmeta slona - 1.100 dolara kilogram - Imam Lud Da Sam Papir\nNovi egzotični napitak pravi se od posebnih zrna kafa koje slonovi pojedu, a dan kasnije se ona prebiraju po njihovom izmetu.\nU planinama severnog Tajlanda, krdo od 20 slonova pomaže da se napravi jedna od najskupljih kafa na svetu.\nZa sada, samo bogati imaju privilegiju da probaju ovu kafu pod nazivom “Kafa Crne slonovače“, pravljenu na jedinstveni način. Ova kafa je počela da se služi prošlog meseca, ali samo u par luksuznih hotela u udaljenim krajevima sveta – prvo u severnom delu Tajlanda, onda na Maldivima, a sada se služi i u Abu Dabiju po ceni od 50 dolara po šoljici.\nReprteri AP-a su otputovali na mesto gde se pravi kafa, poznatije kao Zlatni trougao da vide slonove na delu i da probaju kafu iz posebnih šoljica.\n“Kada slon jede kafu njegov stomak razlaže protein koji se nalazi u kafi, što je ključan faktor u gorčini“, rekao je Blejk Dinkin, koji je potrošio 300.000 dolara kako bi razvio proizvodnju ove kafe. “Krajnji proizvod je šoljica veoma fine kafe bez gorčine koju ima obična kafa“.\nOn je objasnio da je slon “spor kuvar“ i da mu treba 15 do 30 sati kako bi svario zrna kafe, koja su pomešana sa bananama, šećernom trskom i drugim sastojcima u posebnoj ishrani slona, kako bi proizveo jedinstven sočan i voćni ukus.\n“Moja teorija počiva na tome da se prirodna fermentacija odvija u stomaku slona“, rekao je 42-godišnji Kanađanin. “Ta fermentacija proizvodi ukuse koje nećete dobiti kod drugih vrsta kafa“.


Amerikanci imaju najveći prihod od turizma, Kinezi najviše troše - TU Magazin\nAmerikanci imaju najveći prihod od turizma, Kinezi najviše troše\nU prošloj godini prihodi od turizma na globalnom nivou povećani su 3,7 odsto realno, na preko 1.230 milijardi dolara, a na putovanjima najvise su trošili kineski turisti, saopštila je Svetska turistička organizacija.\nTuristička branša u svetu prihodovala je lani 1.187 milijardi dolara, računajući sektor saobraćaja, restorana i hotela, kao i šoping-turizam, zabavu i ostale usluge, preneo je švajcarski list 24 sata.\nU 2014, kao i prethodne godine, na vrhu liste po prihodima od turizma našle su se SAD, sa 177,2 milijarde dolara, što je 2,5 odsto više nego u 2013, a sledi Španija sa 65,2 milijarde, uz rast od 4,2 odsto.\nFrancuska, koja je prva po broju posetilaca, zauzima tek četvrto mesto po ukupnim prihodima od turističke branše sa 55,4 milijarde dolara, što predstavlja pad od 2,3 odsto u odnosu na 2013. godinu.\nIspred Francuske sada se našla Kina, koja se sa petog popela na treće mesto, prihodujući od turizma u prošloj godini 56,9 milijardi dolara, uz rast od 10,2 odsto.\nSa stanovišta turističkih prihoda, iza Francuske našla se kineska provincija Makao, zahvaljujući čuvenim kasinima, a sledi Italija, i posle nje Velika Britanija, koja se za dva mesta popravila u odnosu na prethodnu godinu.\nŠto se tiče turističke potrošnje, i u prošloj godini su se na vrhu liste našli Kinezi koji su u inostranstvu potrošili 27 odsto više nego u 2013, odnosno 165 milijardi dolara, navodi se u izveštaju STO.\nVodeći trio sa stanovišta potrošnje kompletiraju Amerikanci, koji su na putovanjima potrošili u inostranstvu 110,8 milijardi dolara, uz rast od 6,4 odsto, i Nemci sa 92,2 milijarde dolara (plus 0,9 odsto). Francuska se nalazi na šestom mestu, a njeni turisti u inostranstvu prošle godine potrošili su 47,8 milijardi dolara, uz povećanje od 11,3 odsto u odnosu na 2013.\nIsti izvor podseća da je STO već u januaru ove godine objavila da je ukupan broj turista u svetu u 2014. iznosio 1,1 milijardu, i bio je veći 4,7 odsto u odnosu na prethodnu godinu.\nIz ove organizacije predviđaju da će rast turističkih poseta u tekućoj godini usporiti, uz stopu od 3,0 do 4,0 odsto. Udeo zemalja u razvoju u ukupnom broju turista u svetu povećan je sa 30 odsto u 1980. na 45 odsto u 2014, da bi, prema prognozi STO, do 2030. mogao dostići stopu od 57 odsto.


Juncker sa ostalim liderim G7 u Japanu 26. maja 2016.\nPredsjednik Europske komisije Jean-Claude Juncker izjavio je u četvrtak, 26. maja, kako Turska mora da ispoštovati svoju stranu sporazuma koji je postigla s Evropskom unijom u cilju zaustavljanja priliva izbjeglica i migranata, poručivši da prijetnje koje Turska upućuje Uniji neće imati efekta.\n"Očekujemo da se Turska drži svojih obveza, a prijetnje nisu najbolji diplomatski instrument koji možete upotrebiti. Zato bi ih trebala prestati koristiti, jer one neće imati nikakvog efekta", rekao je on novinarima u Ise-Šimi, u Japanu, gdje prisustvuje summitu G7.\nJuncker je istakao da Ankara mora ublažiti stroge zakone o antiterorizmu ukoliko želi da njezinim građanima budu ukinute vize za putovanja u zemlje članice EU-a.\nTurski predsjednik Recep Tayyip Erdogan poručio je prethodnih dana da Turska neće preduzimati daljnje korake u primjeni sporazuma s EU-om o readmisiji izbjeglica sve dok ne bude napretka po pitanju vizne liberalizacije za turske građane.\nOn je upozorio da će turski Parlament blokirati zakone povezane s tim sporazumom ako građanima Turske ne bude garantovno putovanje bez viza.


Uspješna saradnja lokalnih zajednica sa institucijama RS biće nastavljena – Visegradlive.com\nHome / BIH / Republika Srpska / Aktuelnosti RS / Uspješna saradnja lokalnih zajednica sa institucijama RS biće nastavljena\n19. Aprila 2019.\tAktuelnosti RS 60 Views\nSavez opština i gradova RS je prepoznat od Vlade RS i Narodne skupštine RS kao partner koji izražava interese lokalnih zajednica RS, te je saradnja izuzetno dobra, a tako će se nastaviti i u budućnosti.\nRekao je ovo danas Ljubiša Ćosić, predsjednik Saveza opština i gradova RS i načelnik opštine Istočno Novo Sarajevo na 16. redovnom zasjedanju Skupštine Saveza opština i gradova RS koja se održava danas u Narodnoj skupstini RS.\nSavez ove godine obilježava 20 godina postojanja i rada na unapređenju uslova za funkcionisanje lokalne samouprave i kvalitetniji život građana u našim opštinama i gradovima.\n“Savez kao mjesto koje okuplja opštine i gradove i izražava njihove interese jeste institucija koja će da nastavi u budućnosti da radi na različitim poljima kako bi položaj naših članica bio unaprijeđen”, rekao je Ćosić.\nOn je rekao da njihovo zajedničko lobiranje i zastupanje projekata koje kandiduju jedinice lokalne samouprave prema Vladi RS i prema drugim međunarodnim organizacijama jeste jedan od zadataka Saveza, te da im je od izuzetnog značaja međunarodno predstavljanje.\n“Ove godine slavimo 20 godina i sigurno ćemo nastaviti aktivnosti u narednom periodu, a jedna od tih aktivnosti je i današnja sjednica, na kojoj ćemo usvojiti izvještaj o radu za 2018. godinu, izvještaj o materijalno finansijskom poslovanju za prošlu godinu, plan rada za 2019., plan finansijskog poslovanja za 2019 godinu, razmotrićimo model uvođenja trezorskog poslovanja u domove zdravlja koji bi trebao da otpočne sa funkcionisanjem od 2020. godine”, dodao je Ćosić.\nNedeljko Čubrilović, predsjednik Narodne skupštine RS, rekao je da danas nisu samo domaćini Skupštini Saveza opština i gradova, nego su im i partneri.\n“Narodna skupština RS pozdravlja svaku inicijativu koja dođe iz ove organizacije i želimo da imamo što češću komunikaciju kako pojedinačno sa lokalnim zajednicama tako prije svega sa Savezom. U posljednje vrijeme donešeno je nekoliko zakonskih rješenja”, rekao je Čubrilović.\nOn je istakao da je posljednje zakonsko rješenje doneseno juče, a to je produženje roka izmjena zakona kako bi lokalne zajednice mogle da zadovolje jedan prethodno donesen zakon, da imaju određen broj zaposlenih na određen broj stanovnika.\n“Saradnja uvijek donese i dobar rezultat u interesu građana. Rasprava i oko ovog zakona trajala je deset sati i na kraju je jednoglasno usvojen taj zakon. Znači da je svijest ljudi, svijest narodnih poslanika bila takva da se nije mogla ne uvažiti činjenica da lokalne zajednice imaju realan problem”, rekao je Čubrilović.\nOn je naglasio će saradnja i u budućnosti biti obostrana i potpuna, te da je u 20 godina uspješnog djelovanja ovog Saveza saradnja ne samo sa institucijama, nego i na međunarodnom polju evidentna.\nSrebrenka Golić, potpredsjednik Vlade RS, rekla je da je ovaj Savez pouzdan, korektan, ali i jedan korektiv vlastima RS, prvenstveno institucijama.\n“Vlada RS poštuje izuzetno ovu instituciju i ona je potrebna Vladi RS, ministarstvima i svim ostalim subjektima koji su u miljeu vlasti RS. Svi iz resora različite nadležnosti kao prvu adresu na koju upućuju zakonska rješenja je upravo Savez opština i gradova RS”, kaže Golićeva.\nGolićeva je naglasila da predstavnici svih lokalnih zajednica, najbolje znaju šta tišti građane u RS.\n“Svi mi koji volimo RS, moramo poštovati sve njene institucije, a prevashodno Savez koji daje odlične prijedloge, koji je korektiv našim zakonskim rješenjima i dosadašnja praksa je pokazala da mi zajedno u čitavoj RS trebamo još jačati ovu instituciju”, rekla je Golićeva.\nNa Skupštini prisustvuju gradonačelnici, načelnici opština, načelnici odjelenja za finansije opštinskih i gradskih uprava, kao i predstavnici nekoliko resornih ministarstava.\nPrevious Lice lišeno slobode zbog „Krijumčarenja ljudi“\nNext Mališani iz obdaništa „Neven“ posjetili crkvu u Andrićgradu\nОd pоsljеdnjеg izvјеštаја о еpidеmiоlоškој situаciјi u Rеpublici Srpskој, u pоsljеdnjа 24 …\n10. Maja 2017.\t25,468\n28. Oktobra 2016.\t6,947


Borite se da biste pobedili Nacističku okupaciju u potpuno novoj priči\n19 godina nakon događaja Wolfenstein II: The New Colossus, BJ je nestao nakon misije u Parizu koji je okupiran nacistima.\nKoristeći godine obuke i smernica od svog oca očvrslog u borbi, BJ-eve ćerke bliznakinje, Džess i Sofi moraju da se pokrenu u akciju da spasu svog oca.\nIgrajući kao Džes ili Sofi, udružitese sa novom ekipom boraca za slobodu i koristite nemirna znamenja i zvuke retro stilizovanog Pariza u alternativnoj realnosti. Koristite arsenal novih oružja, gedžeta i snažnih oklopa u borbi da isterate Naciste iz grada svetlosti jednom zauvek.\nUdružite se sa prijateljem ili AI pratiocem da biste naizmenične timske manevre ili upotrebite razorna nova oružja u prvoj modernoj Wolfenstein avanturi.\nIzgradite svoj put\nIz nove operativne baze koja se nalazi duboku u srcu katakombi u Parizu, isplanirajte kako i kada da napadnete i srušite Nacistički režim.\nIstražite maštovite remasterizacije legendarnih znamenja Pariza uz potpuno nove muzičke numere inspirisane jakim zvucima sintisajzera iz bioskopa 80-ih.\nNanišani i napuni\nPređite na viši nivo i obavite misije da biste otključali nove sposobnosti, dodatke za oružja, gedžete, kozmetiku i još puno toga da biste ojačali svoju pobunu.


Informisanje po meri građana - Šumadijski centar za građanski aktivizam "RES PUBLICA"\nPosted on 18/09/2018 26/06/2020 Authorrespublika1 Comment\nKako stanje u kragujevačkim medijima vide novinari i urednici, kakva su očekivanja građana i šta lokalna samouprava planira da preduzme kako bi pravo Kragujevčana na informisanje bilo zaštićeno? Odgovore na ova pitanja Šumadijski centar za građanski aktivizam Res Publika nastojaće da pruži tokom projekta „Informisanje po meri građana“.\nProjekat je osmišljen u nameri da se pitanje zaštite javnog interesa u informisanju, koje u gradu Kragujevcu ima naročit značaj, stavi u fokus šire društvene zajednice. Naime, iako bi u skladu sa Zakonom o javnom informisanju i medijima, u cilju zaštite medijskog pluralizma, građanima trebalo obezbediti raznovrsnost izvora informacija i medijskih sadržaja, mediji u Kragujevcu ne dobijaju priliku ni da konkurišu za novac iz gradskog budžeta. Javni poziv za sufinasiranje projekata proizvodnje medijskih sadržaja od javnog interesa, u četvrtom po veličini gradu u Srbiji, nikada nije raspisan, pa je pojedine medije, pre svega one najveće, potpuni prestanak budžetskog finansiranja doveo u ozbiljne probleme. Istovremeno, Radio-televizija Kragujevac dobija značajna budžetska sredstva, ali ne kako je to Zakonom predviđeno, za sufinasiranje projekata proizvodnje medijskih sadržaja od javnog interesa, o čijem bi kvalitetu i opravdanosti trebalo da odlučuje nezavisna, stručna komisija, već za redovno funkcionisanje i plate zaposlenih. Zato ostaje nejasno da li se novcem građana Kragujevca zaista finansira javni interes u informisanju.\nProjekat „Informisanje po meri građana“ treba da doprinese boljoj obaveštenosti o tome kako finansiranje javnim novcem, mimo načina predviđenog Zakonom, utiče na kvalitet medijske ponude, zaštitu medijskog pluralizma i ostvarivanje javnog interesa u informisanju u gradu Kragujevcu. Očekujemo da aktivnim uključivanjem građana, uvažavanjem njihovih stavova i predloga, pruži značajan doprinos definisanju javnog interesa u javnom informisanju na lokalnom nivou, a građanima da priliku da direktno utiču na pokušaj promene postojećeg stanja. Projekat podrazumeva uspostavljanje saradnje među zainteresovanim stranama, u cilju zadobijanja što šire podrške u društvenoj zajednici, u insistiranju na poštovanju zakonitog i transparentnog finansiranja medija, kao jednog od osnovnih preduslova za ostvarivanje javnog interesa u informisanju i razvoj demokratičnosti društva.\nProjekat “Informisanje po meri građana” se realizuje u okviru programa podrške „Kaži/traži šta te zanima“, koji izvode Nezavisno udruženje novinara Srbije, Balkanska istraživačka mreža i Slavko Ćuruvija fondacija, u okviru projekta „Javni novac za javni interes“ koji finansira Evropska unija.\nCategoriesVestiTagsCivilni sektor, Društvene mreže, Društvo, Edukacija, Građanski aktivizam, Informacije, Informisanje, Informisanje po meri građana, Internet, Izveštavanje, Javna rasprava, Javnost, Komunikacije, Kragujevac, Kultura, Lokalni antikorupcijski plan, Mediji, Mladi, Novinari, Novinarstvo, Novine, Obrazovanje, Poruka, Radio, Res Publika, Standard, Studenti, Šumadija, Šumadijski centar za građanski aktivizam, Televizija, Učenje, Zabava\n← Previous Previous post: Uključiti predstavnike udruženja građana u Radnu grupu za izradu medijske strategije\nNext → Next post: “Tiho nestajanje kragujevačkih medija”\n1 thought on “Informisanje po meri građana”\nPingback: Premijera filma i tribina: Tiho nestajanje kragujevačkih medija - Kaži Traži


Nezapamćeni deficit od 4 milijarde evra – šta sve donosi novi rebalans budžeta? | Talas.rs\nNedavno je u skupštinsku proceduru upućen novi rebalans budžeta za ovu godinu. Prvi rebalans bio je usvojen u aprilu, nakon uvođenja vanrednog stanja i usvajanja paketa ekonomskih mera za prevazilaženje krize izazvane koronom. Sada stiže novi rebalans, koji u odnosu na prethodni predviđa rast prihoda, ali i mnogo veći rast rashoda, a shodno tome i viši deficit.\nDonošenje novog rebalansa budžeta nije ništa novo ili neuobičajeno, pogotovo imajući u vidu dosta nesigurne procene ekonomskih kretanja pod uticajem zdravstvene situacije, ali i vrste državne podrške privredi. Kako se približava kraj godine, tako je moguće jasnije videti koliki je prvi uticaj krize na privredu, a time i na javne prihode, te koliki su troškovi usvojenih državnih mera, kao i njihov uticaj na rashode.\nPrihodna strana – malo bolje nego što se očekivalo\nKada pogledamo ukupne budžetske prihode, na njih su prvenstveno uticaj imala privredna kretanja. Ekonomske mere Vlade, kao što su odlaganje plaćanja socijalnih doprinosa i poreza na zarade, prvenstveno su imala uticaj na budžetske rashode. To zvuči paradoksalno, ali je jasno kada vidimo da to nisu prihodi budžeta, već PIO i RFZO, kao i gradova i opština koji dele prihode od poreza na zarade sa državnim budžetom, ali kojima pripada najveći deo ovih prihoda. Država se odlučila da iz budžeta transferima nadomesti deo ovih izgubljenih prihoda – i eto povećanja budžetskih rashoda.\nUkupni budžetski prihodi manji su za oko 25 milijardi dinara u odnosu na projekcije iz budžeta, ali veći za preko 45 milijardi u odnosu na projekcije iz prvog rebalansa. Ovo znači da su privredna kretanja mnogo bolja nego što se to na proleće procenjivalo – ovo je dobra vest ne samo za budžet, već i za sve nas jer to znači manje otpuštanja i drugih problema. Jedini poreski oblik čija je naplata zaista podbacila za sada jeste porez na dodatu vrednost (PDV), dok su ostali poreski prihodi na nivou ili iznad prvobitnog rebalansa.\nPrvobitni budžet za 2020. i dva rebalansa budžeta, u milijardama dinara. Izvor: Ministarstvo finansija.\nRashodna strana – nezapamćeni deficit od 4 milijarde evra\nRashodna strana je gotovo u potpunosti pod uticajem mera Vladine ekonomske politike. Odmah upada u oči da je novi rebalans povećao rashode države za gotovo 150 milijardi dinara u odnosu na april, koji je već predviđao rast rashoda od 290 milijardi u odnosu na prvobitni budžet. Ovo je dovelo do nezapamćenog nivoa deficita, koji će iznositi preko 480 milijardi dinara ili preko 4 milijarde evra, što je preko 7% BDP-a.\nDo sada je najviši zabeleženi deficit bio 2014. godine kada je iznosio nešto preko 6% BDP-a. Ovo će imati direktan uticaj na rast javnog duga koji je na početku godine iznosio 24,4 milijarde evra, dok bi sada trebalo da skoči na oko 28,5 milijardi. Prema tome, dok je javni dug krajem 2019. iznosio oko 53%, na kraju ove godine iznosiće oko 62,6% BDP-a, što je prelazak preko magične granice za visinu javnog duga. To ne znači da će se Srbija odmah naći u lošoj poziciji, ali neophodno je da budžetski deficit u narednoj godini bude značajno niži od procenjene stope ekonomskog rasta, da bi nivo javnog duga u odnosu na BDP počeo da se smanjuje.\nKada se pogledaju pojedinačni rashodi u odnosu na rebalans iz aprila, najveći rast zabeležen je na kontu subvencija, za oko 75 milijardi dinara. Ovo je posledica mera isplate novog kruga dela minimalne zarade zaposlenima u privredi (oko 35 milijardi više), i transfera novca putarskim preduzećima za održavanje i izgradnju puteva što se isto knjiži pod subvencijama (oko 25 milijardi više), kao i nekih novih sektorskih pomoći (npr. subvencije za hotelijersku industriju).\nDrugi veliki rast rashoda nalazi se na kontu kapitalnih rashoda, koji su se posle velikog kresanja u aprilu zapravo vratili na predviđeni nivo sa početka godine. Ova sredstva namenjena su izgradnji infrastrukture, kao što su putevi i pruge, tako da iza njih ostaju neka opipljiva dobra koja imaju uticaja na privlačenje privatnih investicija jer se otklanjaju postojeća infrastrukturna uska grla. Takođe, ovi rashodi imaju i jasno anticiklično dejstvo – upošljava se domaća kooperativa i nabavljaju proizvodi iz građevinske industrije, što sve podstiče zaposlenost na kratak rok i utiče na ekonomski rast. Ova promena nakon prinudne obustave investicija iz aprila jeste dobra – pod uslovom da se radovi izvrše blagovremeno i kvalitetno i po pravim, a ne naduvanim cenama.\nVisok budžetski deficit u ovakvim prilikama koje su imale nezapamćeni uticaj na privredu nije nešto što je nezapamćeno ili neviđeno – i druge zemlje imale su slične pakete pomoći svojim privredama kao i Srbija, i shodno tome visoke deficite. Ali kod nas su neke od ovih mera bile pogrešno koncipirane, što ih je učinilo mnogo skupljima i manje efikasnima.\nOvde možemo da izvdvojimo meru podrške od po 100 evra svim punoletnim licima, među njima i onima kojima ta pomoć nije potrebna, umesto da se ta sredstva podele samo onima sa niskim prihodima, uključujući i one koji su nedavno ostali bez posla. Drugi primer jeste drugi talas isplate dela minimalnih zarada – dok je prvi talas ove pomoći morao da bude brz da bi bio blagovremen, usled čega nije smelo da se gubi vreme na proveru finansijskih podataka firmi, ova pomoć bila je isplaćena i preduzećima kojima su smanjeni, ali i onima kojima su povećani prometi.\nDo drugog talasa ove pomoći bilo je dovoljno vremena da se proceni kome zaista treba pomoći, a kome ne, imajući u vidu finansijske pokazatelje preduzeća kao što je pad prometa. Ovakav pristup “svima podjednak”’ učinio je da je konačna cena paketa pomoći bila značajno viša nego bi mogla da bude, a to ćemo svi mi zajedno otplaćivati u narednim godinama.\nTAGS: BDP budžet deficit korona kriza rebalans


Festival "Zlatofest" privukao je veliku pažnju najmlađe publike\nJedinstvena manifestacija "Zlatofest" koja je upriličena na Kraljevom trgu u trajanju od pet dana doprinela je stvaranju prave praznične atmosfere, a organizovali su je opština Čajetina, Turistička organizacija Zlatibor i udruženje "Biznis na štiklama" iz Novog Sada. Poslednji dan trajanja ovog festivala je 13. januar.\nOrganizatori "Zlatofesta" su se potrudili da dodatno ulepšaju ove snežne dane kako meštanima Zlatibora tako i turistima, priredivši deci pravu zimsku čaroliju ali i avanturu na snegu po uzoru na slične manifestacije u evropski gradovima. Velika posećenost festivala koji je organizovan prvi put ove godine govori o uspehu ovog projekta koji je na zabavan, šaljiv ali i edukativan način uspeo da zaineresuje i privuče veliki broj dece.\n"Festival "Zlatofest" traje pet dana i svakoga dana smo smislili igre za decu, koje mogu da budu edukativne a odvijaju se interaktivno. Grupa animatora već dugi niz godina rade taj posao, a deca su zaista oduševljena. Mi ispred udruženja "Biznis na štiklama" zajednom sa Turističkom organizacijom Zlatibor i opštinom Čajetina, smo napravili sporazum da organizujemo ovakav događaj na Zlatiboru. Zadovoljni smo odzivom kako dece tako i roditelja i jako se radujemo da se to nastavi i u budućnosti i da ovo bude jedan od motiva zbog kog će deca ponovo doći na Zlatibor. Šta mališanima najviše privlači pažnju? Sofija nam odgovara da su to takmičenja koja su svakog dana organizovana, a mi smo za njih spremili sjajne poklone, prvo, drugo, treće mesto, a kako se ne bi uvredili i oni što nisu osvojili ništa, kao znak pažnje dobiće ili bedž, kapu, slatkiše. Deca su zadovoljna i sada već vidim decu koja dolaze dan za danom na aktivnosti koje smo smislili ", rekla je Sofija Bajić, predsednica udruženja "Biznis na štiklama".\nKraljev trg je tokom dečijeg festivala "Zlatofest" koji se održava na nekoliko lokacija oko trga, prepun dečijih igara, animacija, takmičenja kao i crtanih junaka koji najviše privlače pažnju najmlađima. Tokom trajanja festivala organizovane su razne predstave, čitanje basni, takmičenja u grudvanju, pravljenju Sneška Belića, ali i takmičenje u karaoka pevanju na glavnoj bini Kraljevog trga.\n"Od 9. do 13. januara za mališane je upriličen ambijent, kao i raznolik zabavni, takmičarski, edukativni ali pre svega interaktivni program. Ispred Turističke organizacije Zlatibor iskoristiću ovu priliku da još jednom pozovem sve, najmlađe tokom ove manifestacije čekaju igre, predstave, plesanje.., dok starije čeka povratak u detinjstvo", rekla je Katarina Čubrak, predstavnik Turističke organizacije Zlatibor.\nNe propustite ovu nezaboravnu avanturu sa družinom, koja će i poslednji dan 13. januara pripremiti razna iznenađenja ali poklone za sve učesnike festivala.


UBIJAO SRPSKU DECU: Vučić Mu Sada Poklonio Posao Vredan Milione Evra!\nDolaskom Srpske napredne stranke na vlast u Srbiji 2012. započinje period ubrzanog razvoja odnosa između Srbije i Ujedinjenih Arapskih Emirata. Iako dve zemlje nemaju mnogo sličnosti niti istorijat prethodnih odnosa, za veoma kratko vreme, tadašnji potpredsednik a potom i predsednik Srbije Aleksandar Vučić , uspeo je da napravi blizak kontakt a kako on i sam kaže, čak i prijateljstvo sa predstonaslednikom Abu Dabija, šeikom Muhamedom bin Zajedom.\nUbrzo su krenuli zajednički poslovni projekti kao što su izgradnja “Beograda na vodi”, proizvodnja raketnog naoružanja, ulaganja u poljoprivredu i kupovina nekadašnjih državnih preduzeća. Već tada su mnogi postavljali pitanje kako je došlo do ove saradnje i do ovakvih kontakata, da li je neko šeiku Bin Zajedu preporučio Srbiju kao destinaciju za ulaganje i da li su neka lica sa strane učestovala u uspostavljanju ovih kontakata.\nPretpostavka o licima sa strane koji su posredovali u ovom kontaktima može da se vrlo lako pokaže kao tačna ako se pogleda ko su pojedinci koji su angažovani kao savetnici Aleksandra Vučića. Ime koje je direktno povezano sa kraljevskom dinastijom UAE a nalazio se na mestu savetnika srpske Vlade jeste Toni Bler. Bivši premijer Velike Britanije imao je važnu ulogu na Bliskom istoku nakon što je napustio britansku politiku. Prvo kao izaslanik zemalja bliskoistočnog „kvarteta“ – SAD, Rusija, UN i EU do 2015. godine a onda i kao konsultant svoje privatne firme „Tony Blair Associates“.\nKoliki je njegov uticaj na političke procese na Bliskom istoku, dovoljno govori činjenica da je nekoliko dana pre potpisivanja „Avramovog sporazuma“ 15. septembra prošle godine u Vašingtonu, izraelski dnevnik „Izrael hajom“ objavio da je upravo Toni Bler imao ključnu ulogu u sklapanju sporazuma između Izraela i Ujedinjenih Arapskih Emirata. U razgovoru koji je vođen, Bler je i sam to potvrdio. Njegova posebna bliskost sa kraljevskom porodicom UAE potiče još iz perioda dok je bio specijalni izaslanik za Bliski istok. Britanski „Telegraf“, pozivajući se na elektronsku poštu do koje je došao, pisao je tada da aktivnosti Tonija Blera u ovom regionu tajno finansiraju Ujedinjeni Arapski Emirati.\nKako se navodi, UAE su tajno finansirali kancelariju Blera u Londonu, a on je „dobijao milionske honorare za konsultantske usluge“ od države i nezavisnog fonda Abu Dabija. Pozivajući se na izvore bliske Bleru, ugledne svetske novine Fajnenšl Tajms pisale su da je bivši britanski premijer blizak prestolonasledniku šeiku Mohamedu bin Zajedu al Nahjanu, koji deli njegove otvoreno anti-islamističke stavove.\nToni Bler, koji je do juna 2015. godine bio međunarodni izaslanik za Bliski istok, upravo je pri kraju tog mandata postao i savetnik srpske vlade. Mediji su javili da je na tajnom sastanku u Beogradu ministrima održao predavanje, a do danas se samo nezvanično priča da je Vlada Srbije od kuće „Tony Blair Associates“ otkupila model rada premijerskog kabineta po principu „delivery unit-a” odnosno sistema koji je zasnovan na timovima koji su zaduženi za ispunjavanje ciljeva u različitim oblastima i za povezivanje svih institucija koje su angažovane na istim projektima.\nTo je naišlo na oštre kritike i osude srpske javnosti, koja nije zaboravila da je tokom svog mandata Bler bio žestoki zagovornik bombardovanja Srbije 1999. godine. Na pitanje kritičara koliko će državni budžet koštati angažovanje Blera, tadašnji premijer Vučić je odgovorio da neće ništa, jer će Bler svoje usluge dati besplatno.\nNešto kasnije premijerka Srbije Ana Brnabić je u decembru 2018. godine rekla da je angažovanje Blerovog instituta počelo u vreme nekadašnjeg premijera i aktuelnog predsednika Srbije Aleksandra Vučića, i da je ona samo nastavila tu praksu.\nOna je tada tvrdila novinarima da to ne plaćaju građani Srbije i da je to deo njihovih neprofitnih aktivnosti. Međutim, da ovaj angažman Blerovog intituta nije besplatan otkrili su svetski mediji, tako da je Britanski Telegraf u svom tekstu naveo da su ugovor Instituta Tonija Blera o savetovanju Srbije prvobitno finansirali Ujedinjeni Arapski Emirati. U to vreme, Toni Bler bio je i savetnik fonda “Mubadala” iz Ujedinjenih Arapskih Emirata, koji je, uz ostale investicije, stajao i oko velikih potencijalnih poslova u Srbiji kao što je bila fabrika čipova.\nŠta je tačno bila uloga Tonija Blera kao savetnika Vlade Srbije nikad nije javno objavljeno, međutim prateći njegove aktivnosti na Bliskom istoku i uspon srpsko-emiratskih poslovnih i političkih odnosa u isto vreme, može se vrlo logično zaključiti da je bivši britanski premijer svakako imao ulogu u posredovanju između Srbije i UAE.\nS obzirom na njegovu kontroverznu političku prošlost, ulogu u bombardovanju Srbije 1999. godine i ratu u Iraku, kontroverzni poslovni projekti koji sadrže sumnju na visoku korupciju ne bi bili nešto što je nespojivo za bivšeg premijera Velike Britanije.\nPrethodni tekstMađarska zabranila sadržaj za decu u kojima se pominju pederi i lezbejke!\nSledeći tekstANDREJ TUKAO LJUDE ALI NI TO NIJE POMOGLO: Evo kako je Vučić izgubio u Novom Sadu!


Vujović: Ove godine ulažemo još više novca u projekte za čistiji vazduh - Boom93\nVujović: Ove godine ulažemo još više novca u projekte za čistiji vazduh\nMinistarstvo zaštite životne sredine Srbije raspisalo je danas konkurse za zamenu kotlova u javnim ustanovama i toplanama, ložišta u domaćinstvima, za pošumljavanje i zaštitu zemljišta.\nMinistarka Irena Vujović pozvala je lokalne samouprave da iskoriste podršku države i kandiduju projekte, kako bi na taj način unapredili kvalitet vazduha i zemljišta u svojim sredinama.\nVujović je istakla da je ove godine obezbedjeno još više novca nego u 2021. i da je gradovima i opštinama, kroz četiri konkursa, na raspolaganju ukupno 550 miliona dinara za projekte koji doprinose boljem kvalitetu vazduha i zemljišta.\n„Prošle godine smo imali dobru saradnju sa lokalnim rukovodstvom i više od 50 gradova i opština iskoristilo je podršku države da zameni kotlove u pravnim licima i domaćinstvima ili da pošumi deo teritorije. Podržali smo više od 800 domaćinstava da predju na ekološki prihvatljivije energente, a menjali smo i kotlarnice u Valjevu, Кosjeriću, Novom Pazaru i brojnim drugim lokalnim samoupravama“, kazala je ministarka.\nIstakla je da je Srbija u 2021. zahvaljujući sredstvima koja su dodeljena putem javnog konkursa, bila bogatija za više od 150.000 novih sadnica.\nOznakeIrena Vujović Ministarstvo za zaštitu životne sredine Srbija zagađenje vazduha


UKRAJINSKI POLITIKOLOG: Ukrajini je put ka Evropskoj uniji zatvoren - Nikada nas neće primiti niti nas očekuju ... | WebTribune\nHome SPEKTAR UKRAJINSKI POLITIKOLOG: Ukrajini je put ka Evropskoj uniji zatvoren – Nikada nas neće primiti niti nas očekuju …\nUkrajina bi trebalo da promeni svoju spoljnopolitičku strategiju iz korena, kao i da preispita državni kurs u vezi sa međunarodnim odnosima.\nDo ovog zaključka došao je ukrajinski novinar Dmitrij Gordon, poznat po kontradiktornim izjavama o poziciji Ukrajine na svetskoj sceni. Uživo, na televizijskom kanalu 1 + 1, Gordon je izjavio u kom pravcu Kijev treba da usmeri svoju politiku, a takođe je objasnio zašto je put ka Evropskoj uniji za Ukrajinu odavno zatvoren.\nDmitrij Gordon je, obraćajući se gostima studija, rekao da, nakon državnog udara koji se dogodio u Ukrajini 2014. godine, Brisel neće pružiti političku i ekonomsku podršku Kijevu, niti će zemlju primiti u Evropsku uniju.\nPriznao je da bi ukrajinske vlasti trebalo da revidiraju svoju spoljnopolitičku strategiju i napuste plan za pridruživanje EU.\nGordon je sve zapanjio svojim izjavama, napominjući da Ukrajini nije potrebna Evropska unija. Novinar je siguran da ukrajinska država treba da bude nezavisna i neutralna – samo na taj način Kijev će uspeti da postigne uspeh na međunarodnoj sceni.\nNovinar je izrazio uverenje da je za Ukrajinu put ka Evropskoj uniji već zatvoren, jer se Brisel ne može nositi ni sa svojim problemima i nije spreman da sprovede projekat pridruživanja drugoj istočnoevropskoj zemlji.\n„Evropska unija ima toliko problema da nema potrebe da joj se priključujemo i nasleđujemo njihove probleme.\nOno što je takođe važno napomenuti, tamo nas ni ne očekuju. Nikada nas neće prihvatiti, a mi uopšte i ne moramo da idemo u tom pravcu – možemo jednostavno da budemo neutralna zemlja u centru Evrope”, rezimirao je Gordon


Održano guslarsko veče posvećeno narodnom guslaru Srđanu Trifkoviću - FILTER\nGuslarsko društvo “Filip Višnjić” iz Istočnog Sarajeva organizovalo je guslarsko veče posvećeno narodnom guslaru Srđanu Trifkoviću, koji je preminuo prošle godine od posljedica zaraze virusom korona.\nPredsjednik Saveza guslara Republike Srpske Miladin Pandurević rekao je da je ovo veče posvećeno čovjeku koji ih je obavezao da bar jednom organizuju memorijalni koncert i kažu nešto o njemu i njegovom radu.\n“Srđan je pjevao o svim onim vrijednostima koje promovišu gusle i epska narodna poezija”, istakao je Pandurević.\nOn je dodao da gusle narodu nisu predstavljene onoliko koliko su vrijedne u životu svakog Srbina.\n“Epska narodna poezija je vrsta književnog djela koja pripada romantizmu, suprotno od realizma, ali je na najbolji način opisano ono kako bi trebalo da bude čast, poštenje, dostojanstvo i ljubav prema rodu svome, prema Bogu, jednom riječju nazvano čojstvo, pa tek onda junaštvo. Nažalost, ne možemo se pohvaliti da njegujemo sve te epske vrijednosti”, istakao je Pandurević.\nOn je napomenuo da su gusle kod srpskog naroda, a pogotovo kod guslara, jednako važne kao i skupo stečena sloboda.\nPandurević je naglasio da su srećni zbog toga što ima mladih koji su zainteresovani da nastavljaju njihov put, odnosno da su ostali vjerni guslama.\n“Na guslarskoj sceni se pojavljuje sve više mladih ljudi koji su možda motivisani Maksimom Vojvodićem, koji ima 23 godine, a koji je očarao publiku. Ne želim da se neko uvrijedi, ali mislim da ovim što on sada radi, da je doveo gusle do savršenstva”, rekao je Pandurević.\nOn je dodao da su gusle i epska narodna poezija nerazdvojivi i izrazio nadu da će ih mlade generacije sačuvati od zaborava.\nSrđan Trifković preminuo je prošle godine od posljedica zaraze virusom korona, a osim vojne karijere, bio je vrstan narodni guslar, te predsjednik Saveza guslara Republike Srpske.\nPrethodna Bitka na Paštriku – herojstvo vojnika koji nisu popustili ni u najtežim okršajima\nSledeća Razgovarano o saradnji Bolnice “Srbija” sa istanbulskom bolnicom


“Ispostavlja se da je stres jedan od jako važnih faktora koji utiču na sterilitet, naročito u razvijenim industrijskim zemljama, gde način života i stalni pritisak da moramo više da radimo, da zarađujemo, ostavlja posledice“ – kaže prof. dr Slobodan R. Radulović, direktor Specijalne bolnice “Beograd“ i jedan od naših najvećih stručnjaka u oblasti reproduktivne medicine.\nDodatni stres izaziva i sam postupak vantelesne oplodnje koji podrazumeva ubrzan tok fizioloških reakcija. “To je apsolutno izazov za kontrolni mehanizam svake žene” kaže prof. dr Radulović ističući da se pokazalo da je emocionalno stanje žene od izuzetnog značaja i za sam ishod vantelesne oplodnje.\n"Za nas koji se bavimo reproduktivnom medicinom ključno pitanje je bilo zašto često ne dolazi do trudnoće, čak i u situaciji u kojoj deluje da su u postupku vantelesne oplodnje ostvareni svi preduslovi, kao što su odlični embrioni i dobar endometrijum“ – kaže dr Dragana Bojović-Jović, subspecijalista fertiliteta i steriliteta.\n"U toku naše studije apsolutno smo potvrdili povezanost između imunoloških promena na nivou jajnika i same materice sa tim kako se žena oseća. Radi se o dubinskim negativnim osećanjima, koja se tiču depresije, anksioznosti i stresa“ – objašnjava dr Bojović-Jović.\n”Jako je važno da se pacijentkinje suoče sa svojim emocionalnim plaštom, jer je uz razgovor sa lekarom i psihologom, od izuzetnog značaja aktivna uloga same žene” – kaže dr Dragana Bojović-Jović.\n"Moja osećanja i to prvenstveno stresa, a onda nešto manje depresije i anksioznosti, izuzetno su se menjala tokom procesa vantelesne oplodnje i stres je bio najveći upravo na dan beta testiranja. Baš takav tok emocija tokom vantelesne je nepodesan za prihvatanje samog embriona“ – kaže Mirjana.\nUslov da se ostvari dobra ovulacija je da se u jajniku sintetiše veliki broj inflamantornih molekula. Istovremeno ti inflamantorni molekuli proizvode našu emociju, pa dakle, imamo "feedback“ na nivou našeg nervnog sistem. U drugoj fazi vto, kada je embrion vraćen, presudnu ulogu na emociju žene ima sama sluznica materice, koja je inkubator ogromne proporcije imunih molekula. “Dakle ukoliko biološka spremnost organizma nije bila na nivou da odoli izazovima kojima je žena podvrgnuta u toku VTO onda će sav imunološki sistem kod nje biti oslabljen.“ – objašnjava dr Bojović – Jović.\nKada, zahvaljujući metodi “VTO emocionalnog modela“, lekari uoče da već na početku postoji visok nivo inflamacije, te da tokom postupka vantelesne oplodnje nivo stresa kod pacijentkinje raste, za njih je to pokazatelj da ne treba ići dalje u tom postupku i da je bolje da se ti embrioni zamrznu, pa da se embriotransfer uradi u emotivno stabilnijoj fazi pacijentkinje.\nPovećani nivo stresa upravo na dan embriotransfera imala je i pacijentkinja Specijalne bolnice "Beograd“ Dijana Joković. Želeći da se opusti dok sedi u čekaonici ona je na televiziji ugledala prilog o ljudima koji slikaju u Njujorškom Central parku.\n"Doktorka Jović mi je rekla da bi možda bilo divno da se sa stresom borim baš tako što ću početi da slikam. I tako sam ja, koja u životu nikad nisam znala da crtam, već mi je i na likovnom radove slikao drug, ušla u priču slikanja“ – priča Dijana i konstatuje da joj je postupak VTO emocionalnog modela mnogo značio. "Izmenila sam samu sebe, a moju bebu sada u sobi iščekuje i mojih petnaestak crteža“.\nUz pomoć VTO emocionalnog modela Mirjana Aničić Urošević je uspela da u drugom pokušaju vantelesne oplodnje reguliše svoje emocije. "Osetila sam se kao aktivni učesnik u svom tom procesu, ne samo kao neko telo kome nešto rade. Mnogo sam se bolje nosila sa svojim emocijama i uspela“ – kaže Mirjana i poručuje: "Potrebno je da se žene suoče sa sobom, ali i da shvate da je dosta toga i u njihovim rukama, jer nije dovoljno da samo žele, nego je potrebno i da se bore, nekada i sa samom sobom“.


URIKS predao 3.228 potpisanih peticija Ministarstvu finansija – URIKS\nAktivnosti URIKS predao 3.228 potpisanih peticija Ministarstvu finansija\nURIKS predao 3.228 potpisanih peticija Ministarstvu finansijaPosted by Urikson 4. oktobra 2019.\nDana 04.10.2019. godine, URIKS je predao 3.228 potpisanih peticija za izmenu Nacrta Zakona o računovodstvu Ministarstvu finansija.\nTom prilikom, obavestili smo Ministarstvo finansija o planiranim aktivnostima, a u vezi sa odredbama Nacrta Zakona o računovodstvu koji se trenutno nalazi u skupštinskoj proceduri na razmatranju:\nStupiti u kontakt sa svim interesnim stranama – konsultantskim kućama, udruženjima, privrednicima, unijama poslodavaca, unijama proizvođača softvera itd radi zajedničkih aktivnosti,\nSastanak sa predstavnicima Ministarstva finansija radi razmatranja načina rešavanja ovog problema,\nOcena ustavnosti, obraćanje zaštitniku građana, obraćanje EU komisiji i komisiji za zaštitu konkurentnosti,\nMirna protestna šetnja.\nUjedno smo zatražili pismeni odgovor na dostavljenu peticiju te termin u kom bi predstavnici URIKSa mogli biti primljeni na sastanak u Ministarstvu finansija.\nSadržaj peticije koja je potisana i dostavljena Ministarstvu finansija možete pogledati OVDE.\nURIKS se zahvaljuje svima koji su svojim potpisom dali podršku našoj inicijativi.\nPrethodnoParagraf intervju – Mimica Mitić – Udruženje računovođa i knjigovođa URIKS\nSledećePREDLOG ZAKONA O RAČUNOVODSTVU: Stavovi stručne javnosti o uslovima za sticanje zvanja „ovlašćeni računovođa“ prema Predlogu zakona